text:
επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού θεωρούνται ευρισκόμενα εντός του κράτους της φορολογικής κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.
 Κατοικία κτηθείσα απλώς και μόνο λόγω της ασκήσεως καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.
 Άρθρο 14
 Το Ευρωπαϊκό Κοινοβούλιο και το Συμβούλιο, αποφασίζοντας μέσω κανονισμών σύμφωνα με τη συνήθη νομοθετική διαδικασία και μετά από διαβούλευση με τα αρμόδια θεσμικά όργανα, καθορίζουν το καθεστώς των κοινωνικών παροχών που εφαρμόζεται στους υπαλλήλους και το λοιπό προσωπικό της Ένωσης.
 Άρθρο 15
 Το Ευρωπαϊκό Κοινοβούλιο και το Συμβούλιο, αποφασίζοντας μέσω κανονισμών σύμφωνα με τη συνήθη νομοθετική διαδικασία και μετά από διαβούλευση με τα αρμόδια θεσμικά όργανα, προσδιορίζουν τις κατηγορίες υπαλλήλων και λοιπού προσωπικού της Ένωσης, για τους οποίους εφαρμόζονται, εν όλω ή εν μέρει, οι διατάξεις των άρθρων 11, 12, δεύτερο εδάφιο, και 13.
 Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές ανακοινώνονται περιοδικώς στις κυβερνήσεις των κρατών μελών.
 ΚΕΦΑΛΑΙΟ VI
 ΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΚΡΑΤΩΝ ΔΙΑΠΙΣΤΕΥΜΕΝΩΝ ΣΤΗΝ ΕΥΡΩΠΑΪΚΗ ΕΝΩΣΗ
 Άρθρο 16
 Το κράτος μέλος στην επικράτεια του οποίου ευρίσκεται η έδρα της Ένωσης παραχωρεί στις αποστολές τρίτων κρατών, που είναι διαπιστευμένες στην Ένωση, τις καθιερωμένες ασυλίες και διπλωματικά προνόμια.
 ΚΕΦΑΛΑΙΟ VII
 ΓΕΝΙΚΕΣ ΔΙΑΤΑΞΕΙΣ
 Άρθρο 17
 Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό της Ένωσης αποκλειστικώς προς το συμφέρον της Ένωσης.
 Τα θεσμικά όργανα της Ένωσης υποχρεούνται να άρουν την ασυλία που εχορηγήθη σε έναν υπάλληλο ή σε οποιονδήποτε από το λοιπό προσωπικό, στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα της Ένωσης.
 Άρθρο 18
 Για την εφαρμογή του παρόντος Πρωτοκόλλου, τα θεσμικά όργανα της Ένωσης ενεργούν σε συνεννόηση με τις αρμόδιες αρχές των ενδιαφερομένων κρατών μελών.
 Άρθρο 19
 Τα άρθρα 11 έως και 14 και 17 εφαρμόζονται επί των μελών της Επιτροπής.
 Άρθρο 20
 Τα άρθρα 11 έως 14 και 17 εφαρμόζονται επί των δικαστών, των γενικών εισαγγελέων, των γραμματέων και των βοηθών εισηγητών του Δικαστηρίου της Ευρωπαϊκής Ένωσης, με την επιφύλαξη των διατάξεων του άρθρου 3 του Πρωτοκόλλου περί του Οργανισμού του Δικαστηρίου της Ευρωπαϊκής Ένωσης που αφορούν την ετεροδικία των δικαστών και των γενικών εισαγγελέων.
 Άρθρο 21
 Το παρόν Πρωτόκολλο εφαρμόζεται επίσης επί της Ευρωπαϊκής Τράπεζας Επενδύσεων, επί των μελών των οργάνων της, επί του προσωπικού της και επί των αντιπροσώπων των κρατών μελών, οι οποίοι συμμετέχουν στις εργασίες της, με την επιφύλαξη των διατάξεων του Πρωτοκόλλου περί του καταστατικού της.
 Η Ευρωπαϊκή Τράπεζα Επενδύσεων απαλλάσσεται επιπλέον παντός φόρου και τέλους λόγω αυξήσεως του κεφαλαίου της καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς


text:
όρους, δεν υπόκειται στους φόρους κύκλου εργασιών.
 Άρθρο 22
 Το παρόν Πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του Πρωτοκόλλου περί του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας.
 Η Ευρωπαϊκή Κεντρική Τράπεζα απαλλάσσεται επιπλέον από κάθε φόρο ή παρόμοια επιβάρυνση λόγω αυξήσεως του κεφαλαίου της καθώς και από τις διάφορες διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της Τράπεζας και των οργάνων της, που ασκούνται σύμφωνα με το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, δεν υπόκεινται σε φόρο κύκλου εργασιών.
 Προσάρτημα του Παραρτήματοσ A
 ΔΙΑΔΙΚΑΣΙΕΣ ΕΦΑΡΜΟΓΗΣ ΣΤΗΝ ΕΛΒΕΤΙΑ ΤΟΥ ΠΡΩΤΟΚΟΛΛΟΥ ΠΕΡΙ ΠΡΟΝΟΜΙΩΝ ΚΑΙ ΑΣΥΛΙΩΝ ΤΗΣ ΕΥΡΩΠΑΪΚΗΣ ΕΝΩΣΗΣ
 1. Επέκταση της εφαρμογής στην Ελβετία
 Κάθε αναφορά σε κράτη μέλη που υπάρχει στο πρωτόκολλο περί των προνομίων και ασυλιών της Ευρωπαϊκής Ένωσης (στο εξής: «πρωτόκολλο»), πρέπει να νοείται ως καλύπτουσα και την Ελβετία, εκτός εάν οι διατάξεις που ακολουθούν προβλέπουν διαφορετικά.
 2. Απαλλαγή του Οργανισμού από έμμεσους φόρους (συμπεριλαμβάνεται ο ΦΠΑ)
 Αγαθά και υπηρεσίες που εξάγονται από την Ελβετία δεν επιβαρύνονται με τον ελβετικό φόρο προστιθέμενης αξίας (ΦΠΑ). Προκειμένου για αγαθά και υπηρεσίες που παρέχονται στον Οργανισμό μέσα στην Ελβετία για υπηρεσιακή χρήση, η απαλλαγή από τον ΦΠΑ γίνεται, σύμφωνα με το άρθρο 3 δεύτερο εδάφιο του πρωτοκόλλου, διά της επιστροφής. Η απαλλαγή από τον ΦΠΑ χορηγείται εάν η πραγματική τιμή αγοράς των αγαθών και των παρεχόμενων υπηρεσιών, η οποία αναφέρεται στο τιμολόγιο ή σε ισοδύναμο έγγραφο ανέρχεται σε τουλάχιστον 100 ελβετικά φράγκα (με τους φόρους).
 Για την επιστροφή του ΦΠΑ πρέπει να προσκομίζονται τα προς τούτο προβλεπόμενα ελβετικά έντυπα στην αρμόδια οικονομική υπηρεσία της Ελβετίας (Administration fédérale des contributions, Division principale de la TVA). Η διεκπεραίωση μιας αίτησης πρέπει, κατά κανόνα, να γίνεται εντός τριών μηνών από τη στιγμή που θα κατατεθεί η αίτηση συνοδευόμενη με τα απαραίτητα δικαιολογητικά.
 3. Λεπτομέρειες εφαρμογής των διατάξεων που αφορούν το προσωπικό του Οργανισμού
 Όσον αφορά το άρθρο 12 δεύτερο εδάφιο του πρωτοκόλλου, η Ελβετία, σύμφωνα με τις αρχές της εσωτερικής της νομοθεσίας, απαλλάσσει τους μόνιμους και λοιπούς υπαλλήλους του Οργανισμού κατά την έννοια του άρθρου 2 του κανονισμού (ΕΟΚ, Ευρατόμ, ΕΚΑΧ) αριθ. 549/69 (1) από όλους τους φόρους σε επίπεδο ομοσπονδίας, καντονίων και δήμων επί των μισθών και αποδοχών που καταβάλλονται από την Ευρωπαϊκή Ένωση και φορολογούνται υπέρ αυτής.
 Η Ελβετία δεν θεωρείται κράτος μέλος κατά την έννοια του ως άνω σημείου 1 για την εφαρμογή του άρθρου 13 του πρωτοκόλλου.
 Μόνιμοι και λοιποί υπάλληλοι του Οργανισμού, καθώς και μέλη των οικογενειών τους που υπάγονται στο ασφαλιστικό σύστημα των μονίμων και λοιπών υπαλλήλων της Ευρωπαϊκής Ένωσης, δεν υπάγονται κατ’ ανάγκη στο ελβετικό σύστημα κοινωνικής ασφάλισης.
 Το Δικαστήριο της Ευρωπαϊκής Ένωσης είναι αποκλειστικά αρμόδιο για όλα τα ζητήματα που ανακύπτουν και αφορούν τις σχέσεις μεταξύ του Οργανισμού ή της Επιτροπής και του προσωπικού της όσον αφορά την εφαρμογή του κανονισμού (ΕΟΚ, Ευρατόμ, ΕΚΑΧ) αριθ. 259/68 (2) και των λοιπών διατάξεων του δικαίου

type: contracts

jurisdiction: EU


text:
της Ευρωπαϊκής Ένωσης που προσδιορίζουν τους εργασιακούς όρους.
 (1) Κανονισμός (ΕΟΚ, Ευρατόμ, ΕΚΑΧ) αριθ. 549/69 του Συμβουλίου, της 25ης Μαρτίου 1969, περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερη παράγραφος και του άρθρου 14 του πρωτοκόλλου περί των προνομίων και των ασυλιών των Κοινοτήτων (ΕΕ L 74 της 27.3.1969, σ. 1). κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1749/2002 του Συμβουλίου (ΕΕ L 264 της 2.10.2002, σ. 13).
 (2) Κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου της 29ης Φεβρουαρίου 1968 περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (κανονισμός υπηρεσιακής καταστάσεως των υπαλλήλων) (ΕΕ L 56 της 4.3.1968, σ. 1). κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 2104/2005 του Συμβουλίου (ΕΕ L 337 της 22.12.2005, σ. 7).
 ΠΑΡΑΡΤΗΜΑ B
 ΔΗΜΟΣΙΟΝΟΜΙΚΟΣ ΕΛΕΓΧΟΣ ΓΙΑ ΕΛΒΕΤΟΥΣ ΠΟΥ ΣΥΜΜΕΤΕΧΟΥΝ ΣΕ ΔΡΑΣΤΗΡΙΟΤΗΤΕΣ ΤΟΥ ΕΥΡΩΠΑΪΚΟΥ ΟΡΓΑΝΙΣΜΟΥ ΑΣΦΑΛΕΙΑΣ ΤΗΣ ΑΕΡΟΠΟΡΙΑΣ
 Άρθρο 1
 Άμεση επικοινωνία
 Ο Οργανισμός και η Επιτροπή επικοινωνούν άμεσα με κάθε πρόσωπο ή φορέα εγκατεστημένο στην Ελβετία που συμμετέχει στις δραστηριότητες του Οργανισμού, ως συμβαλλόμενο μέρος, ως συμμετέχων σε κάποιο πρόγραμμα του Οργανισμού, ως πρόσωπο αμειβόμενο από τον προϋπολογισμό του Οργανισμού ή της Κοινότητας ή ως υπεργολάβος. Τα πρόσωπα αυτά μπορούν να διαβιβάζουν απευθείας στην Επιτροπή και στον Οργανισμό κάθε πληροφορία και τεκμηρίωση που οφείλουν να κοινοποιούν όπως προβλέπουν τα νομικά κείμενα στα οποία παραπέμπει η παρούσα απόφαση και οι συναπτόμενες συμβάσεις ή συμφωνίες, καθώς και οι αποφάσεις που λαμβάνονται στο πλαίσιο αυτών.
 Άρθρο 2
 Έλεγχοι
 1. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), και με το δημοσιονομικό κανονισμό που ενέκρινε το διοικητικό συμβούλιο του Οργανισμού στις 26 Μαρτίου 2003, σύμφωνα με τις διατάξεις του κανονισμού (ΕΚ, Ευρατόμ) αριθ. 2343/2002 της Επιτροπής, της 23ης Δεκεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), καθώς και με άλλες νομοθετικές πράξεις που αναφέρονται στην παρούσα απόφαση, οι συμβάσεις ή συμφωνίες που συνάπτονται, καθώς και οι αποφάσεις που λαμβάνονται με δικαιούχους εγκατεστημένους στην Ελβετία, μπορούν να προβλέπουν την ανά πάσα στιγμή διενέργεια επιστημονικών, δημοσιονομικών, τεχνολογικών ή άλλων ελέγχων στις εγκαταστάσεις των δικαιούχων και των υπεργολάβων τους από υπαλλήλους του Οργανισμού και της Επιτροπής ή από άλλα εντεταλμένα από τον Οργανισμό και την Επιτροπή πρόσωπα.
 2. Οι υπάλληλοι του Οργανισμού και της Επιτροπής, καθώς και άλλα εντεταλμένα από τον Οργανισμό και την Επιτροπή πρόσωπα, έχουν κατάλληλη πρόσβαση σε τόπους, εργασίες και έγγραφα, όπως και σε όλες τις πληροφορίες, ακόμη και σε ηλεκτρονική μορφή, που κρίνονται απαραίτητες για τη διενέργεια των ελέγχων. Το δικαίωμα πρόσβασης ορίζεται ρητά στις συμβάσεις ή συμφωνίες που συνάπτονται βάσει των πράξεων


text:
στις οποίες αναφέρεται η παρούσα απόφαση.
 3. Το Ευρωπαϊκό Ελεγκτικό Συνέδριο έχει τα ίδια δικαιώματα με την Επιτροπή.
 4. Έλεγχοι μπορούν να διενεργούνται έως πέντε έτη μετά τη λήξη της ισχύος της παρούσας απόφασης ή σύμφωνα με τους όρους που προβλέπονται στις συμβάσεις ή τις συμφωνίες και στις σχετικές αποφάσεις.
 5. Η Ελβετική Ομοσπονδιακή Υπηρεσία Δημοσιονομικού Ελέγχου ενημερώνεται εκ των προτέρων για τους ελέγχους που διενεργούνται στην ελβετική επικράτεια. Η ενημέρωση αυτή δεν αποτελεί νομική προϋπόθεση για τη διενέργεια των ελέγχων.
 Άρθρο 3
 Επιτόπιοι έλεγχοι
 1. Στο πλαίσιο της παρούσας συμφωνίας, η Επιτροπή (OLAF) εξουσιοδοτείται για τη διενέργεια επιτόπιων ελέγχων και επιθεωρήσεων στην ελβετική επικράτεια, υπό τους όρους και τις προϋποθέσεις του κανονισμού (ΕΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (3).
 2. Την προετοιμασία και τη διενέργεια των επιτόπιων ελέγχων και επιθεωρήσεων αναλαμβάνει η Επιτροπή σε στενή συνεργασία με την Ελβετική Ομοσπονδιακή Υπηρεσία Δημοσιονομικού Ελέγχου ή με άλλες αρμόδιες ελβετικές αρχές που έχει ορίσει η εν λόγω υπηρεσία, οι οποίες ειδοποιούνται εγκαίρως σχετικά με το αντικείμενο, τον σκοπό και τη νομική βάση των ελέγχων και επιθεωρήσεων, ώστε να μπορούν να προσφέρουν την αναγκαία συνδρομή. Προς τούτο, οι υπάλληλοι των αρμόδιων ελβετικών αρχών μπορούν να συμμετέχουν σε επιτόπιους ελέγχους και επιθεωρήσεις.
 3. Εάν οι αρμόδιες ελβετικές αρχές το επιθυμούν, οι επιτόπιοι έλεγχοι και επιθεωρήσεις διενεργούνται από κοινού από την Επιτροπή και τις αρμόδιες ελβετικές αρχές.
 4. Εφόσον οι συμμετέχοντες στο πρόγραμμα αντιτίθενται σε επιτόπιο έλεγχο ή επιθεώρηση, οι ελβετικές αρχές παρέχουν στους ελεγκτές της Επιτροπής, σύμφωνα με τις εθνικές κανονιστικές διατάξεις, τη συνδρομή που χρειάζονται για να φέρουν σε πέρας την αποστολή τους που συνίσταται σε επιτόπιο έλεγχο ή επιθεώρηση.
 5. Η Επιτροπή κοινοποιεί το συντομότερο δυνατό στην Ελβετική Υπηρεσία Δημοσιονομικού Ελέγχου κάθε περίπτωση ή υπόνοια παρατυπίας που υπέπεσε στην αντίληψή της κατά τη διάρκεια επιτόπιου ελέγχου ή επιθεώρησης. Σε κάθε περίπτωση, η Επιτροπή οφείλει να ενημερώνει την ως άνω ελβετική αρχή για το αποτέλεσμα των ελέγχων και επιθεωρήσεων.
 Άρθρο 4
 Πληροφόρηση και διαβούλευση
 1. Για την ορθή εφαρμογή του παρόντος παραρτήματος, οι αρμόδιες ελβετικές και κοινοτικές αρχές ανταλλάσσουν πληροφορίες σε τακτική βάση και, κατόπιν αιτήσεως μιας εκ των δύο πλευρών, προχωρούν σε διαβουλεύσεις.
 2. Οι αρμόδιες ελβετικές αρχές πληροφορούν αμελλητί τον Οργανισμό και την Επιτροπή για κάθε γεγονός ή υπόνοια που υποπίπτει στην αντίληψή τους και αφορά παρατυπίες σχετικές με τη σύναψη και την εφαρμογή των συμβάσεων ή συμφωνιών που συνάπτονται κατ’ εφαρμογή των νομικών πράξεων που αναφέρονται στην παρούσα απόφαση.
 Άρθρο 5
 Εμπιστευτικότητα
 Οι πληροφορίες που κοινοποιούνται ή λαμβάνονται δυνάμει του παρόντος παραρτήματος υπό οιαδήποτε μορφή καλύπτονται από το επαγγελματικό απόρρητο και προστατεύονται όπως προστατεύονται ανάλογες πληροφορίες βάσει του ελβετικού δικαίου και αντίστοιχων διατάξεων που εφαρμόζονται για τα κοινοτικά θεσμικά όργανα. Οι πληροφορίες αυτές δεν κοινοποιούνται σε πρόσωπα άλλα από εκείνα τα οποία, λόγω των καθηκόντων τους στα κοινοτικά όργανα, στα κράτη μέλη ή στην Ελβετία, οφείλουν να τις γνωρίζουν,


text:
ούτε χρησιμοποιούνται για σκοπούς άλλους από τη διασφάλιση της αποτελεσματικής προστασίας των οικονομικών συμφερόντων των συμβαλλόμενων μερών.
 Άρθρο 6
 Διοικητικά μέτρα και κυρώσεις
 Με την επιφύλαξη εφαρμογής του ελβετικού ποινικού δικαίου, μπορούν να επιβληθούν διοικητικά μέτρα και κυρώσεις από τον Οργανισμό ή την Επιτροπή σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, και τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, καθώς και με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (4).
 Άρθρο 7
 Είσπραξη και εκτέλεση
 Αποφάσεις του Οργανισμού ή της Επιτροπής που εμπίπτουν στο πεδίο εφαρμογής της παρούσας απόφασης και προβλέπουν χρηματική υποχρέωση, η οποία βαρύνει πρόσωπα άλλα πλην των κρατών, αποτελούν στην Ελβετία τίτλο εκτελεστό.
 Ο εκτελεστήριος τύπος περιάπτεται, χωρίς άλλον έλεγχο πέραν της εξακρίβωσης της γνησιότητας του τίτλου, από την αρχή που ορίζει η ελβετική κυβέρνηση η οποία και ενημερώνει τον Οργανισμό ή την Επιτροπή. Η αναγκαστική εκτέλεση γίνεται με βάση την ελβετική δικονομία. Η νομιμότητα της απόφασης για αναγκαστική εκτέλεση υποβάλλεται στον έλεγχο του Δικαστηρίου της Ευρωπαϊκής Ένωσης.
 Οι αποφάσεις που εκδίδει το Δικαστήριο της Ευρωπαϊκής Ένωσης δυνάμει ρήτρας διαιτησίας είναι εκτελεστές υπό τους ίδιους όρους.
 (1) ΕΕ L 248 της 16.9.2002, σ. 1.
 (2) ΕΕ L 357 της 31.12.2002, σ. 72.
 (3) ΕΕ L 292 της 15.11.1996, σ. 2.
 (4) ΕΕ L 312 της 23.12.1995, σ. 1.


text:
 Avis juridique important
 |
 21994A0103(20)
 Συμφωνία για τον Ευρωπαϊκό Οικονομικό Χώρο - Πρωτόκολλο 19 σχετικά με τις θαλάσσιες μεταφορές
 Επίσημη Εφημερίδα αριθ. L 001 της 03/01/1994 σ. 0180 - 0180
 ΠΡΩΤΟΚΟΛΛΟ 19 σχετικά με τις θαλάσσιες μεταφορέςΤα συμβαλλόμενα μέρη δεν εφαρμόζουν μεταξύ τους τα μέτρα που αναφέρονται στους κανονισμούς (ΕΟΚ) αριθ. 4057/86 του Συμβουλίου (ΕΕ αριθ. L 378 της 31.12.1986, σ. 14) και αριθ. 4058/86 του Συμβουλίου (ΕΕ αριθ. L 378 της 31.12.1986, σ. 21) και στην απόφαση 83/573/ΕΟΚ του Συμβουλίου (ΕΕ αριθ. L 332 της 28.11.1983, σ. 37) ή κάθε άλλο παρόμοιο μέτρο, με την προϋπόθεση ότι το κεκτημένο σχετικά με τις θαλάσσιες μεταφορές που περιλαμβάνεται στη συμφωνία εφαρμόζεται πλήρως.Τα συμβαλλόμενα μέρη συντονίζουν τις δράσεις τους και τα μέτρα σχετικά με τρίτες χώρες και εταιρείες τρίτων χωρών στον τομέα των θαλάσσιων μεταφορών σύμφωνα με τις ακόλουθες διατάξεις:1) Εάν ένα συμβαλλόμενο μέρος αποφασίσει να παρακολουθήσει τις δραστηριότητες ορισμένων τρίτων χωρών στο τομέα της μεταφοράς φορτίου, ενημερώνει τη Μικτή Επιτροπή του ΕΟΧ και μπορεί να προτείνει σε άλλα συμβαλλόμενα μέρη να συμμετάσχουν στη δράση αυτή.2) Εάν ένα συμβαλλόμενο μέρος αποφασίσει να προβεί σε διπλωματικό διάβημα σε μία χώρα σε απάντηση περιορισμού ή απειλής για περιορισμό της ελεύθερης πρόσβασης στα φορτία υπερπόντιων μεταφορών, ενημερώνει σχετικά τη Μικτή Επιτροπή του ΕΟΧ. Τα άλλα συμβαλλόμενα μέρη μπορούν να αποφασίσουν να συμμετάσχουν σε ένα τέτοιο διπλωματικό διάβημα.3) Εάν ένα συμβαλλόμενο μέρος προτίθεται να λάβει μέτρα ή να αναλάβει δράση κατά τρίτης χώρας ή/και πλοιοκτητών τρίτης χώρας με σκοπό να απαντήσει μεταξύ άλλων στις αθέμιτες πρακτικές καθορισμού ναύλων που εφαρμόζουν ορισμένοι πλοιοκτήτες τρίτων χωρών που πραγματοποιούν διεθνείς τακτικές εμπορευματικές μεταφορές ή να απαντήσει στους περιορισμούς ή τις απειλές για περιορισμό της ελεύθερης πρόσβασης στα φορτία υπερπόντιων μεταφορών, ενημερώνει σχετικά τη Μικτή Επιτροπή του ΕΟΧ. Όπου κρίνεται σκόπιμο, το συμβαλλόμενο μέρος που κίνησε αρχικά τις διαδικασίες μπορεί να ζητήσει από τα άλλα συμβαλλόμενα μέρη να συνεργαστούν στις διαδικασίες αυτές.Τα άλλα συμβαλλόμενα μέρη μπορούν να αποφασίσουν να λάβουν τα ίδια μέτρα ή να αναλάβουν δράση για τη δική τους δικαιοδοσία. Στις περιπτώσεις που τα μέτρα ή οι δράσεις καταστρατηγούνται μέσω του εδάφους άλλων συμβαλλόμενων μερών τα οποία δεν έχουν εγκρίνει τέτοια μέτρα ή δράση, το συμβαλλόμενο μέρος του οποίου τα μέτρα ή η δράση καταστρατηγούνται, μπορεί να λάβει κατάλληλα μέτρα για να διορθώσει την κατάσταση.4) Εάν ένα συμβαλλόμενο μέρος προτίθεται να διαπραγματευτεί ρυθμίσεις κατανομής του φορτίου όπως περιγράφεται στο άρθρο 5, παράγραφος 1, και στο άρθρο 6 του κανονισμού (ΕΟΚ) αριθ. 4055/86 του Συμβουλίου (ΕΕ αριθ. L 378 της 31.12.1986, σ. 1) ή την επέκταση των διατάξεων του εν λόγω κανονισμού σε υπηκόους τρίτης χώρας, όπως προβλέπεται στο άρθρο 7, ενημερώνει τη Μικτή Επιτροπή του ΕΟΧ.Εάν ένα ή περισσότερα συμβαλλόμενα μέρη αντιτίθενται στην προτεινόμενη δράση, αναζητείται ικανοποιητική λύση στα πλαίσια της Μικτής Επιτροπής του ΕΟΧ. Εάν τα συμβαλλόμενα μέρη δεν καταλήξουν σε συμφωνία, μπορούν να ληφθούν κατάλληλα μέτρα. Στην περίπτωση που δεν υπάρχουν διαθέσιμα άλλα μέσα, τα εν λόγω μέτρα μπορεί να περιλαμβάνουν την ανάκληση μεταξύ των συμβαλλόμενων μερών της αρχής της ελεύθερης παροχής υπηρεσιών θαλάσσιων μεταφορών,


text: που ορίζει το άρθρο 1 του κανονισμού.5) Εφόσον είναι δυνατό, οι πληροφορίες που αναφέρονται στις παραγράφους 1 έως 4 παρέχονται σε εύθετο χρόνο, ώστε τα συμβαλλόμενα μέρη να συντονίσουν, ενδεχομένως, τις δράσεις τους.6) Εφόσον το ζητήσει ένα συμβαλλόμενο μέρος, μπορεί να πραγματοποιηθούν διαβουλεύσεις μεταξύ των συμβαλλόμενων μερών για προβλήματα που παρουσιάζει ο ναυτιλιακός τομέας και τα οποία απασχολούν διεθνείς οργανισμούς, για διάφορα θέματα ανάπτυξης που έχουν προκύψει στις σχέσεις μεταξύ συμβαλλόμενων μερών και τρίτων χωρών σε ναυτιλιακά θέματα, καθώς και για τη λειτουργία διμερών ή πολυμερών συμφωνιών που έχουν συναφθεί στον τομέα αυτό.


text:
 Σημαντική ανακοίνωση νομικού περιεχομένου
 |
 22007A0713(05)
 Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας των Φιλιππινών σχετικά με τη συμμετοχή της Δημοκρατίας των Φιλιππινών στην Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM)
 Επίσημη Εφημερίδα αριθ. L 183 της 13/07/2007 σ. 0076 - 0081
 ΜΕΤΑΦΡΑΣΗΣυμφωνίαυπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας των Φιλιππινών σχετικά με τη συμμετοχή της Δημοκρατίας των Φιλιππινών στην Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM)Α. Επιστολή της Ευρωπαϊκής ΈνωσηςΤζακάρτα, 26 Οκτωβρίου 2005Εξοχότατε,Το μνημόνιο συμφωνίας (ΜΣ) μεταξύ της Κυβέρνησης της Ινδονησίας (ΚΙ) και του Κινήματος για μια Ελεύθερη Ατσέ (GAM), το οποίο υπεγράφη στο Ελσίνκι στις 15 Αυγούστου 2005, προβλέπει μεταξύ άλλων ότι η Ευρωπαϊκή Ένωση και οι συνεισφέρουσες χώρες της ASEAN θα συστήσουν Aceh Monitoring Mission (AMM) στην Ατσέ της Ινδονησίας. Το ΜΣ αυτό προβλέπει επίσης ότι το καθεστώς, τα προνόμια και οι ασυλίες της AMM και των μελών της θα συμφωνηθούν μεταξύ της ΚΙ και της Ευρωπαϊκής Ένωσης (ΕΕ).Κατά συνέπεια, έχω την τιμή να προτείνω, στο παράρτημα της ανά χείρας επιστολής, τις διατάξεις οι οποίες θα ισχύουν για τη συμμετοχή της χώρας σας στην AMM και το προσωπικό που αναπτύσσει η χώρα σας, του οποίου το καθεστώς, τα προνόμια και οι ασυλίες εκτίθενται στη συμφωνία μεταξύ της ΚΙ, της ΕΕ και των συνεισφερουσών χωρών της ASEAN.Σας παρακαλώ να επιβεβαιώσετε ότι αποδέχεστε τις διατάξεις που περιέχονται στο παράρτημα, και να επιβεβαιώσετε ότι συμφωνείτε πως η παρούσα επιστολή και το παράρτημά της, μαζί με την απάντησή σας, συνιστούν νομικώς δεσμευτική συμφωνία μεταξύ της ΕΕ και της Κυβέρνησης της Δημοκρατίας των Φιλιππινών, η οποία θα αρχίσει να ισχύει την ημέρα υπογραφής της απάντησής σας και θα παραμείνει εν ισχύ καθ’ όλη τη διάρκεια της συμμετοχής της χώρας σας στην AMM.Επιτρέψτε μου, κύριε, να σας εκφράσω την εκτίμησή μου.ΠΑΡΑΡΤΗΜΑ Ι1. Η Δημοκρατία των Φιλιππινών συμμετέχει στην AMM, όπως προβλέπεται στο ΜΣ, σύμφωνα με τις εξής διατάξεις και τις τυχόν απαιτούμενες εκτελεστικές ρυθμίσεις, με την επιφύλαξη της αυτονομίας της Ευρωπαϊκής Ένωσης όσον αφορά τη λήψη αποφάσεων.2. Η συμμετοχή της ΕΕ βασίζεται στην κοινή δράση που υιοθέτησε το Συμβούλιο στις 9 Σεπτεμβρίου 2005 για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM). Η Δημοκρατία των Φιλιππινών συμμετέχει στις διατάξεις της κοινής δράσης που αφορούν τη συμμετοχή της και τη συμμετοχή του προσωπικού της στην AMM, με την επιφύλαξη των διατάξεων του παρόντος παραρτήματος.3. Η απόφαση να τερματιστεί η συμμετοχή της ΕΕ στην AMM λαμβάνεται από το Συμβούλιο της Ευρωπαϊκής Ένωσης, ύστερα από διαβούλευση με τη Δημοκρατία των Φιλιππινών και υπό την προϋπόθεση ότι η Δημοκρατία των Φιλιππινών εξακολουθεί να συνεισφέρει στην AMM κατά την ημερομηνία κατά την οποία λαμβάνεται η απόφαση αυτή.4. Η Δημοκρατία των Φιλιππινών μεριμνά ώστε το προσωπικό της που συμμετέχει στην AMM να εκτελεί την αποστολή του σύμφωνα με:- τις σχετικές διατάξεις της κοινής δράσης που υιοθετήθηκε από το Συμβούλιο της Ευρωπαϊκής Ένωσης στις 9 Σεπτεμβρίου 2005 και τις


text: τυχόν μεταγενέστερες τροποποιήσεις,- το σχέδιο επιχειρήσεων (OPLAN) που εγκρίθηκε από το Συμβούλιο της Ευρωπαϊκής Ένωσης στις 12 Σεπτεμβρίου 2005,- τις εκτελεστικές ρυθμίσεις δυνάμει της παρούσας συμφωνίας.5. Το προσωπικό που αποσπάται από τη Δημοκρατία των Φιλιππινών στην AMM εκτελεί τα καθήκοντά του και συμπεριφέρεται με αποκλειστικό γνώμονα το συμφέρον της AMM.6. Η Δημοκρατία των Φιλιππινών ενημερώνει εγκαίρως τον αρχηγό αποστολής της AMM για κάθε μεταβολή της συνεισφοράς της στην AMM.7. Το προσωπικό που αποσπάται στην AMM κατά την έναρξη της αποστολής υποβάλλεται σε ιατρική εξέταση και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή της Δημοκρατίας των Φιλιππινών. Το προσωπικό που αποσπάται στην AMM προσκομίζει αντίγραφο της βεβαίωσης αυτής.8. Το καθεστώς του προσωπικού της AMM, συμπεριλαμβανομένου του προσωπικού που συνεισφέρει η Δημοκρατία των Φιλιππινών στην AMM, διέπεται από τη συμφωνία για το καθεστώς, τα προνόμια και τις ασυλίες της AMM μεταξύ της ΚΙ, της Ευρωπαϊκής Ένωσης και των συνεισφερουσών χωρών της ASEAN.9. Με την επιφύλαξη της συμφωνίας για το καθεστώς της αποστολής που αναφέρεται στο τμήμα 8, η Δημοκρατία των Φιλιππινών ασκεί τη δικαιοδοσία της επί του προσωπικού της που συμμετέχει στην AMM.10. Σύμφωνα με το εθνικό της δίκαιο και με την επιφύλαξη των τυχόν ασυλιών που χορηγούνται από τη συμφωνία για το καθεστώς, τα προνόμια και τις ασυλίες της AMM, η αντιμετώπιση τυχόν αξιώσεων που συνδέονται με τη συμμετοχή στην AMM και οι οποίες εγείρονται από το προσωπικό της ή το αφορούν αποτελεί ευθύνη της Δημοκρατίας των Φιλιππινών. Η κίνηση οποιασδήποτε διαδικασίας, ιδίως δικαστικής ή πειθαρχικής, κατά μέλους του προσωπικού της σύμφωνα με τις νομοθετικές και κανονιστικές της διατάξεις, αποτελεί ευθύνη της Δημοκρατίας των Φιλιππινών.11. Η Δημοκρατία των Φιλιππινών αναλαμβάνει, επί βάσεως αμοιβαιότητας, να υποβάλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει στην AMM, και να το πράξει κατά την υπογραφή της παρούσας ανταλλαγής επιστολών. Υπόδειγμα της δήλωσης αυτής περιέχεται στο παράρτημα ΙΙ.12. Η Ευρωπαϊκή Ένωση αναλαμβάνει να μεριμνήσει ώστε τα κράτη μέλη της, επί βάσεως αμοιβαιότητας, να υποβάλουν δήλωση όσον αφορά την παραίτηση από αξιώσεις, για τη συμμετοχή της Δημοκρατίας των Φιλιππινών στην AMM, και να το πράξουν κατά την υπογραφή της παρούσας ανταλλαγής επιστολών. Υπόδειγμα της δήλωσης αυτής περιέχεται στο παράρτημα ΙΙ.13. Οι κανόνες που διέπουν την ανταλλαγή και την ασφάλεια διαβαθμισμένων πληροφοριών περιέχονται στο παράρτημα ΙΙΙ. Περαιτέρω οδηγίες είναι δυνατόν να παρέχονται από τις αρμόδιες αρχές, συμπεριλαμβανομένου του αρχηγού αποστολής της AMM.14. Όλο το προσωπικό που συμμετέχει στην AMM τελεί πλήρως υπό τη διοίκηση των εθνικών του αρχών.15. Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της AMM ο οποίος ασκεί την εξουσία αυτή μέσω ιεραρχικής δομής διοίκησης και ελέγχου.16. Ο αρχηγός αποστολής ηγείται της AMM και ασκεί την τρέχουσά της διαχείριση.17. Η Δημοκρατία των Φιλιππινών έχει τα ίδια δικαιώματα και υποχρεώσεις, όσον αφορά την τρέχουσα διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης που συμμετέχουν στην AMM, σύμφωνα με τις νομικές πράξεις που αναφέρονται στο τμήμα 2.18. Ο αρχηγός αποστολής της AMM είναι υπεύθυνος για τον πειθαρχικό


text: έλεγχο του προσωπικού της AMM. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.19. Η Δημοκρατία των Φιλιππινών ορίζει σημείο επαφής για το εθνικό της σώμα (NPC) προκειμένου να εκπροσωπεί το εθνικό της σώμα στην AMM. Το NPC αναφέρεται στον αρχηγό αποστολής της AMM για εθνικά θέματα που αφορούν την επιχείρηση και είναι υπεύθυνο για την τρέχουσα πειθαρχία του σώματος.20. Η Δημοκρατία των Φιλιππινών αναλαμβάνει όλα τα έξοδα που συνδέονται με τη συμμετοχή της στην αποστολή.21. Η Δημοκρατία των Φιλιππινών δεν συνεισφέρει στη χρηματοδότηση του προϋπολογισμού λειτουργίας της AMM.22. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το κράτος όπου διεξάγεται η αποστολή, η Δημοκρατία των Φιλιππινών, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς, τα προνόμια και τις ασυλίες της AMM που αναφέρονται στο τμήμα 8.23. Ο Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές της Δημοκρατίας των Φιλιππινών συνάπτουν κάθε αναγκαία τεχνική ή διοικητική ρύθμιση για την εφαρμογή της παρούσας συμφωνίας.24. Έκαστο των μερών έχει το δικαίωμα να καταγγείλει την παρούσα συμφωνία με προειδοποίηση ενός μηνός.25. Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.ΠΑΡΑΡΤΗΜΑ ΙΙΚείμενα των αμοιβαίων δηλώσεων που αναφέρονται στα τμήματα 11 και 12Κείμενο για τα κράτη μέλη της ΕΕ:"Τα κράτη μέλη της ΕΕ που εφαρμόζουν την κοινή δράση που υιοθετήθηκε από το Συμβούλιο της Ευρωπαϊκής Ένωσης στις 9 Σεπτεμβρίου 2005 για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) θα προσπαθούν, στο βαθμό που τους το επιτρέπει η εσωτερική έννομη τάξη τους, να παραιτούνται, κατά το δυνατόν, από τυχόν αξιώσεις τους κατά της Δημοκρατίας των Φιλιππινών για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την AMM, εάν ο τραυματισμός, ο θάνατος, η ζημία ή η απώλεια:- προκλήθηκε από προσωπικό της Δημοκρατίας των Φιλιππινών κατά την εκτέλεση των καθηκόντων του σε σχέση με την AMM, εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων της Δημοκρατίας των Φιλιππινών, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της AMM της Δημοκρατίας των Φιλιππινών το οποίο και χρησιμοποιούσε τα συγκεκριμένα περιουσιακά στοιχεία."Κείμενο για τη Δημοκρατία των Φιλιππινών:"Η Δημοκρατία των Φιλιππινών η οποία συμμετέχει στην AMM που αναφέρεται στην παράγραφο 5.3 του ΜΣ και στην κοινή δράση που υιοθετήθηκε από το Συμβούλιο της Ευρωπαϊκής Ένωσης στις 9 Σεπτεμβρίου 2005 για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) θα προσπαθεί, κατά το βαθμό που της επιτρέπει η εσωτερική της έννομη τάξη, να παραιτείται, κατά το δυνατόν, από τυχόν αξιώσεις της κατά οποιουδήποτε άλλου κράτους που συμμετέχει στην AMM για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων


text: της που χρησιμοποιούνται από την AMM, εάν ο τραυματισμός, ο θάνατος, η ζημία ή η απώλεια:- προκλήθηκε από το προσωπικό κατά την εκτέλεση των καθηκόντων του σε σχέση με την AMM, εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων των κρατών που συμμετέχουν στην AMM, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της AMM το οποίο και χρησιμοποιούσε τα συγκεκριμένα περιουσιακά στοιχεία."ΠΑΡΑΡΤΗΜΑ ΙΙΙΚανόνες που διέπουν την ανταλλαγή και την ασφάλεια διαβαθμισμένων πληροφοριώνΓια τη θέσπιση πλαισίου για την ανταλλαγή διαβαθμισμένων πληροφοριών που αφορούν την ΑΜΜ μέχρι του βαθμού διαβάθμισης RESTRICTED (RESTRΕΙΝΤ UE) μεταξύ της Ευρωπαϊκής Ένωσης και της Δημοκρατίας των Φιλιππινών, ισχύουν οι ακόλουθοι κανόνες.Η Δημοκρατία των Φιλιππινών μεριμνά ώστε οι διαβαθμισμένες πληροφορίες της ΕΕ (δηλαδή κάθε πληροφορία —και συγκεκριμένα γνώσεις που μπορούν να κοινοποιηθούν με οποιαδήποτε μορφή— ή υλικό που απαιτείται να προφυλάσσεται από ανεπίτρεπτη αποκάλυψη και έχει χαρακτηριστεί ως τέτοιο με διαβάθμιση ασφαλείας) που της κοινοποιούνται να διατηρούν τη διαβάθμιση ασφαλείας που έχουν λάβει από την ΕΕ και διασφαλίζει τις πληροφορίες αυτές σύμφωνα με τους ακόλουθους κανόνες, οι οποίοι βασίζονται στους κανονισμούς ασφαλείας του Συμβουλίου [1], ιδίως δε:- η Δημοκρατία των Φιλιππινών δεν χρησιμοποιεί τις διαβαθμισμένες πληροφορίες της ΕΕ που της κοινοποιούνται για σκοπούς άλλους από εκείνους για τους οποίους έχουν κοινοποιηθεί οι συγκεκριμένες διαβαθμισμένες πληροφορίες της ΕΕ στη Δημοκρατία των Φιλιππινών και για σκοπούς άλλους από εκείνους που ορίζει ο αποστολέας,- η Δημοκρατία των Φιλιππινών δεν κοινοποιεί τις εν λόγω πληροφορίες σε τρίτους χωρίς προηγούμενη συγκατάθεση της ΕΕ,- η Δημοκρατία των Φιλιππινών μεριμνά ώστε η πρόσβαση στις διαβαθμισμένες πληροφορίες της ΕΕ να επιτρέπεται μόνον σε άτομα με έγκυρη ανάγκη γνώσης,- η Δημοκρατία των Φιλιππινών μεριμνά ώστε, πριν τους δοθεί πρόσβαση σε διαβαθμισμένες πληροφορίες της ΕΕ, όλα τα άτομα που χρειάζονται πρόσβαση στις πληροφορίες αυτές να ενημερώνονται ως προς τις απαιτήσεις των κανονισμών προστασίας της ασφαλείας σχετικά με τη διαβάθμιση των πληροφοριών στις οποίες πρόκειται να αποκτήσουν πρόσβαση, και να συμμορφώνονται προς αυτές,- ανάλογα με το επίπεδο διαβάθμισής τους, οι διαβαθμισμένες πληροφορίες της ΕΕ διαβιβάζονται στη Δημοκρατία των Φιλιππινών με διπλωματικό σάκο, στρατιωτικό ταχυδρομείο, ασφαλείς ταχυδρομικές υπηρεσίες, ασφαλείς τηλεπικοινωνίες ή με αυτοπρόσωπη μεταφορά. Η Δημοκρατία των Φιλιππινών κοινοποιεί εκ των προτέρων στη Γενική Γραμματεία του Συμβουλίου της ΕΕ την ονομασία και τη διεύθυνση του φορέα που είναι αρμόδιος για την ασφάλεια διαβαθμισμένων πληροφοριών, καθώς και τις ακριβείς διευθύνσεις στις οποίες πρέπει να διαβιβάζονται οι πληροφορίες και τα έγγραφα,- η Δημοκρατία των Φιλιππινών μεριμνά ώστε όλοι οι χώροι, οι περιοχές, τα κτίρια, τα γραφεία, τα δωμάτια, τα συστήματα επικοινωνιών και πληροφοριών κ.ο.κ., στα οποία φυλάσσονται ή/και χρησιμοποιούνται οι διαβαθμισμένες πληροφορίες και έγγραφα της ΕΕ, να προστατεύονται με ενδεδειγμένα υλικά μέτρα ασφαλείας,- η Δημοκρατία των Φιλιππινών μεριμνά ώστε τα διαβαθμισμένα έγγραφα της ΕΕ που της κοινοποιούνται να καταγράφονται κατά την παραλαβή τους σε ειδικό βιβλίο πρωτοκόλλου. Η Δημοκρατία των Φιλιππινών μεριμνά ώστε τυχόν αντίγραφα κοινοποιηθέντων διαβαθμισμένων εγγράφων της ΕΕ που κάνει ο παραλήπτης φορέας, ο αριθμός των αντιγράφων


text: και η διανομή τους να καταγράφονται σε αυτό το ειδικό βιβλίο πρωτοκόλλου,- η Δημοκρατία των Φιλιππινών γνωστοποιεί στη Γενική Γραμματεία του Συμβουλίου της ΕΕ κάθε κρούσμα παραβίασης της εμπιστευτικότητας των διαβαθμισμένων πληροφοριών της ΕΕ που της έχουν κοινοποιηθεί. Στην περίπτωση αυτή, η Δημοκρατία των Φιλιππινών διενεργεί έρευνες και λαμβάνει τα ενδεδειγμένα μέτρα ώστε να αποφευχθεί η επανάληψη τέτοιων κρουσμάτων.Για τους σκοπούς των παρόντων κανόνων, οι διαβαθμισμένες πληροφορίες που κοινοποιούνται στην Ευρωπαϊκή Ένωση από τη Δημοκρατία των Φιλιππινών αντιμετωπίζονται ως διαβαθμισμένες πληροφορίες της ΕΕ και τους παρέχεται ισοδύναμο επίπεδο προστασίας.Μετά τη λήξη ισχύος ή τον τερματισμό της παρούσας συμφωνίας, όλες οι διαβαθμισμένες πληροφορίες ή υλικό που κοινοποιούνται ή ανταλλάσσονται σύμφωνα με αυτήν εξακολουθούν να προστατεύονται σύμφωνα με τις ανωτέρω διατάξεις.B. Επιστολή της Δημοκρατίας των ΦιλιππινώνJakarta, 17 January 2006Your Excellency,I have the honor to refer to the letter of your predecessor as representative of the President of the Council of the European Union, H.E. Charles Humfrey, CMG, dated 26 October 2005, together with its Annex, which read as follows:"The Memorandum of Understanding (MoU) between the Government of Indonesia (GoI) and the Free Aceh Movement (GAM) signed at Helsinki on 15 August 2005, provides inter alia for the establishment by the European Union and ASEAN Contributing Countries of an Aceh Monitoring Mission (AMM) in Aceh, (Indonesia). This MoU also provides that the status, privileges and immunities of the AMM and its members will be agreed between the GoI and the European Union.Accordingly, I have the honour to propose, in the Annex to this letter, the provisions which would apply to the participation of your country in the AMM, and the personnel deployed by your country, the status, privileges and immunities of which are set out in the agreement in the GoI, the EU and the ASEAN Contributing Countries.I would be grateful if you could confirm your acceptance of the provisions set out in the Annex, and also confirm your understanding that this letter and its Annex, together with your reply, shall constitute a legally binding agreement between the EU and the Government of the Republic of the Philippines, which shall enter into force on the day of signature of your reply, and shall remain in force for the duration of your country's participation in the AMM.Please accept, Excellency, the assurances of my highest consideration."In reply to this letter dated 26 October 2005, together with its Annex, I have the honor to confirm, on behalf of the Government of the Republic of the Philippines, its acceptance of the provisions set out in the Annex, and also confirm its understanding that this letter, shall constitute a legally binding agreement between the Government of the Republic of the Philippines and the European Union, which shall enter into force on the date of this letter.Accept, Excellency, the renewed assurances of my highest consideration.+++++ TIFF +++++SHULAN O. PRIMAVERAAmbassador Extraordinary and Plenipotentiary of the Republic of the Philippines[1] ΕΕ L 101 της 11.4.2001, σ. 1. Το κείμενο προσαρτάται στην παρούσα επιστολή.--------------------------------------------------


text:
 26.11.2021
 EL
 Επίσημη Εφημερίδα της Ευρωπαϊκής Ένωσης
 L 422/4
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση https://unece.org/status-1958-agreement-and-annexed-regulations
 Κανονισμός αριθ. 153 του ΟΗΕ — Ενιαίες διατάξεις σχετικά με την έγκριση οχημάτων όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης σε περίπτωση οπίσθιας σύγκρουσης [2021/2060 ]
 Ενσωματώνει όλο το έγκυρο κείμενο έως:
 Συμπλήρωμα 1 στην αρχική έκδοση του κανονισμού — Ημερομηνία έναρξης ισχύος: 9 Ιουνίου 2021
 Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικώς δεσμευτικά κείμενα είναι τα ακόλουθα:
 ECE/TRANS/WP.29/2020/76 και
 ECE/TRANS/WP.29/2020/114
 Περιεχόμενα
 Κανονισμός
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Απαιτήσεις
 6.
 Δοκιμή
 7.
 Τροποποίηση και επέκταση της έγκρισης τύπου οχήματος
 8.
 Συμμόρφωση της παραγωγής
 9.
 Κυρώσεις σε περίπτωση μη συμμόρφωσης της παραγωγής
 10.
 Οριστική παύση της παραγωγής
 11.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
 Παραρτήματα
 1
 Κοινοποίηση
 2
 Παραδείγματα διατάξεων σημάτων έγκρισης
 3
 Διαδικασία δοκιμής οπίσθιας πρόσκρουσης
 4
 Συνθήκες και διαδικασίες δοκιμής για την αξιολόγηση της ακεραιότητας του συστήματος καυσίμου υδρογόνου μετά από σύγκρουση
 5
 Διαδικασίες δοκιμής για οχήματα εξοπλισμένα με ηλεκτρικό σύστημα κίνησης
 1. Πεδίο εφαρμογής
 Ο παρών κανονισμός εφαρμόζεται σε οχήματα της κατηγορίας M1 (1) με συνολική επιτρεπόμενη μάζα που δεν υπερβαίνει τα 3 500 kg και σε οχήματα της κατηγορίας N1 όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης που λειτουργεί με υψηλή τάση σε περίπτωση οπίσθιας σύγκρουσης.
 2. Ορισμοί
 Για τους σκοπούς του παρόντος κανονισμού, ισχύουν οι ακόλουθοι ορισμοί:
 2.1.
 «Τύπος οχήματος»: κατηγορία μηχανοκίνητων οχημάτων τα οποία δεν παρουσιάζουν μεταξύ τους ουσιαστικές διαφορές όσον αφορά:
 2.1.1.
 το μήκος και το πλάτος του οχήματος, στον βαθμό που οι διαφορές αυτές επηρεάζουν τα αποτελέσματα της δοκιμής πρόσκρουσης που καθορίζεται στον παρόντα κανονισμό·
 2.1.2.
 τη δομή, τις διαστάσεις, τις γραμμές και τα υλικά του τμήματος του οχήματος πίσω από το εγκάρσιο επίπεδο που διέρχεται από το σημείο «R» του πλέον οπίσθιου καθίσματος·
 2.1.3.
 τις γραμμές και εσωτερικές διαστάσεις του θαλάμου επιβατών, στον βαθμό που οι διαφορές αυτές επηρεάζουν τα αποτελέσματα της δοκιμής πρόσκρουσης που καθορίζεται στον παρόντα κανονισμό·
 2.1.4.
 τη θέση (εμπρός, πίσω ή στο μέσον) και τον προσανατολισμό (εγκάρσιο ή διαμήκη) του κινητήρα, στον βαθμό που οι διαφορές αυτές επηρεάζουν αρνητικά το αποτέλεσμα της διαδικασίας της δοκιμής πρόσκρουσης που καθορίζεται στον παρόντα κανονισμό·
 2.1.5.
 τη μάζα κενού οχήματος, στον βαθμό που οι διαφορές αυτές επηρεάζουν αρνητικά το αποτέλεσμα της δοκιμής πρόσκρουσης που καθορίζεται στον παρόντα κανονισμό·
 2.1.6.
 τη θέση των επαναφορτιζόμενων συστημάτων αποθήκευσης ενέργειας (ΕΣΑΕ), στον βαθμό που αυτή επηρεάζει αρνητικά το αποτέλεσμα της δοκιμής πρόσκρουσης που καθορίζεται στον παρόντα κανονισμό·
 2.1.7.
 τη δομή, το σχήμα, τις διαστάσεις και τα υλικά κατασκευής (μέταλλο/πλαστικό) της/των δεξαμενής/-ών·
 2.1.8.
 τη θέση της/των δεξαμενής/-ών


text:
στο όχημα εφόσον επηρεάζει αρνητικά τις απαιτήσεις του σημείου 5.2.1·
 2.1.9.
 τα χαρακτηριστικά και τη θέση του συστήματος τροφοδοσίας καυσίμου (αντλία, φίλτρα κ.λπ.).
 2.2.
 «Θάλαμος επιβατών»: ο χώρος για τους επιβάτες που ορίζεται από την οροφή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες, το εμπρόσθιο διαχωριστικό διάφραγμα και το οπίσθιο διαχωριστικό διάφραγμα, ή την οπίσθια θύρα, καθώς και από τα πλέγματα ή περιβλήματα προστασίας που προορίζονται για την προστασία των επιβατών από την άμεση επαφή με υπό τάση μέρη υψηλής τάσης.
 2.3.
 «Μάζα άνευ φορτίου»: η μάζα του οχήματος σε κατάσταση λειτουργίας, χωρίς επιβάτες και φορτίο αλλά με καύσιμο, ψυκτικό και λιπαντικό υγρό, εργαλεία και εφεδρικό τροχό (εάν παρέχεται ως συνήθης εξοπλισμός από τον κατασκευαστή του οχήματος).
 2.4.
 «Δεξαμενή»: η/οι δεξαμενή/-ές που έχει/-ουν σχεδιαστεί για να περιέχει/-ουν το υγρό καύσιμο, όπως ορίζεται στο σημείο 2.6 που χρησιμοποιείται πρωτίστως για την πρόωση του οχήματος, εξαιρουμένων των εξαρτημάτων της/τους [σωλήνας πλήρωσης (εφόσον πρόκειται για χωριστό στοιχείο), στόμιο πλήρωσης, πώμα, δείκτης ποσότητας, συνδέσεις με τον κινητήρα ή για την αντιστάθμιση της εσωτερικής υπερπίεσης κ.λπ.].
 2.5.
 «Χωρητικότητα της δεξαμενής καυσίμου»: η χωρητικότητα της δεξαμενής καυσίμου που καθορίζει ο κατασκευαστής της δεξαμενής.
 2.6.
 «Υγρό καύσιμο»: το καύσιμο που βρίσκεται σε υγρή κατάσταση υπό κανονικές συνθήκες θερμοκρασίας και πίεσης.
 2.7.
 «Υψηλή τάση»: η ταξινόμηση ηλεκτρικού στοιχείου ή κυκλώματος, του οποίου η τάση λειτουργίας είναι > 60 V και ≤ 1 500 V συνεχούς ρεύματος (DC ή «ΣΡ») ή > 30 V και ≤ 1 000 V ενεργού τιμής (rms) εναλλασσόμενου ρεύματος (AC ή «ΕΡ»).
 2.8.
 «Επαναφορτιζόμενο σύστημα αποθήκευσης ηλεκτρικής ενέργειας (REESS)»: το επαναφορτιζόμενο σύστημα αποθήκευσης ενέργειας το οποίο παρέχει ηλεκτρική ενέργεια για ηλεκτρική πρόωση.
 Συσσωρευτής, κύρια χρήση του οποίου είναι η παροχή ισχύος για την εκκίνηση του κινητήρα και/ή του φωτισμού ή/και άλλων βοηθητικών συστημάτων του οχήματος, δεν θεωρείται REESS.
 ΤΟ REESS μπορεί να περιλαμβάνει τα αναγκαία συστήματα για φυσική υποστήριξη, θερμική διαχείριση, ηλεκτρονικά χειριστήρια και περικαλύμματα.
 2.9.
 «Φράγμα προστασίας έναντι του ηλεκτρικού ρεύματος»: το μέρος που παρέχει προστασία έναντι τυχόν άμεσης επαφής με υπό τάση μέρη υψηλής τάσης.
 2.10.
 «Ηλεκτρικό σύστημα κίνησης»: το ηλεκτρικό κύκλωμα που περιλαμβάνει τον κινητήρα ή τους κινητήρες έλξης και μπορεί επίσης να περιλαμβάνει το REESS, το σύστημα μετατροπής ηλεκτρικής ενέργειας, τους ηλεκτρονικούς μετατροπείς, τη σχετική καλωδίωση και ακροδέκτες, καθώς και το σύστημα ζεύξης για τη φόρτιση του REESS.
 2.11.
 «Υπό τάση μέρη»: το/τα αγώγιμο/-α μέρος/-η που πρόκειται να ενεργοποιηθούν ηλεκτρικά υπό κανονικές συνθήκες λειτουργίας.
 2.12.
 «Εκτεθειμένο αγώγιμο μέρος»: το αγώγιμο μέρος με το οποίο η επαφή γίνεται βάσει των διατάξεων του βαθμού προστασίας IPXXB και το οποίο κανονικά δεν είναι ενεργοποιημένο, αλλά μπορεί να ενεργοποιηθεί ηλεκτρικά υπό συνθήκες βλάβης της μόνωσης. Στο μέρος αυτό περιλαμβάνονται και καλυμμένα μέρη που μπορούν να αφαιρεθούν χωρίς τη χρήση εργαλείων.
 2.13.
 «Άμεση επαφή»: η επαφή προσώπων με υπό τάση μέρη υψηλής τάσης.
 2.14.
 «Έμμεση επαφή»: η επαφή προσώπων με εκτεθειμένα αγώγιμα μέρη.
 2.15.
 «Βαθμός προστασίας IPXXB»: η προστασία έναντι επαφής με υπό τάση μέρη υψηλής τάσης η οποία παρέχεται είτε από φράγμα προστασίας έναντι του ηλεκτρικού ρεύματος είτε από περίβλημα και


text:
υποβάλλεται σε δοκιμή με τη χρήση δακτύλου δοκιμής (βαθμός προστασίας IPXXB), όπως περιγράφεται στο σημείο 4 του παραρτήματος 5.
 2.16.
 «Τάση λειτουργίας»: η υψηλότερη τιμή της μέσης τετραγωνικής ρίζας (τιμή rms ή ενεργός τιμή) της τάσης ηλεκτρικού κυκλώματος, που προσδιορίζεται από τον κατασκευαστή, η οποία μπορεί να προκύψει μεταξύ οποιωνδήποτε αγώγιμων στοιχείων, σε συνθήκες ανοικτού κυκλώματος ή σε συνθήκες κανονικής λειτουργίας. Αν το ηλεκτρικό κύκλωμα είναι διαχωρισμένο με γαλβανική μόνωση, η τάση λειτουργίας προσδιορίζεται αντίστοιχα για κάθε διαχωρισμένο κύκλωμα.
 2.17.
 «Σύστημα ζεύξης για τη φόρτιση του επαναφορτιζόμενου συστήματος αποθήκευσης ηλεκτρικής ενέργειας (REESS)»: το ηλεκτρικό κύκλωμα που χρησιμοποιείται για τη φόρτιση του REESS από εξωτερική παροχή ηλεκτρικής ισχύος, συμπεριλαμβανομένης της εισόδου του οχήματος.
 2.18.
 «Ηλεκτρικό πλαίσιο (σασί)»: σύνολο από αγώγιμα μέρη ηλεκτρικά συνδεδεμένα μεταξύ τους, το δυναμικό των οποίων λαμβάνεται ως αναφορά.
 2.19.
 «Ηλεκτρικό κύκλωμα»: σύνολο συνδεδεμένων υπό τάση μερών υψηλής τάσης, το οποίο είναι σχεδιασμένο να ενεργοποιείται ηλεκτρικά υπό κανονικές συνθήκες λειτουργίας.
 2.20.
 «Σύστημα μετατροπής ηλεκτρικής ενέργειας»: σύστημα (π.χ. κυψέλη καυσίμου) που παράγει και παρέχει ηλεκτρική ενέργεια για ηλεκτρική πρόωση.
 2.21.
 «Ηλεκτρονικός μετατροπέας»: διάταξη ικανή να ελέγχει και/ή να μετατρέπει ηλεκτρικό ρεύμα για ηλεκτρική πρόωση.
 2.22.
 «Περίβλημα»: το τμήμα που περιβάλλει τις εσωτερικές μονάδες και παρέχει προστασία έναντι κάθε άμεσης επαφής.
 2.23.
 «Κεντρικός αγωγός υψηλής τάσης»: το ηλεκτρικό κύκλωμα, συμπεριλαμβανομένου του συστήματος ζεύξης για τη φόρτιση του REESS, που λειτουργεί με υψηλή τάση. Όταν τα ηλεκτρικά κυκλώματα είναι γαλβανικά συνδεδεμένα μεταξύ τους και πληρούν την ειδική κατάσταση τάσης, μόνο τα κατασκευαστικά στοιχεία ή μέρη του ηλεκτρικού κυκλώματος που λειτουργούν με υψηλή τάση ταξινομούνται ως κεντρικός αγωγός υψηλής τάσης.
 2.24.
 «Στερεά μόνωση»: η μόνωση των καλωδιώσεων που παρέχεται για την κάλυψη και προστασία των υπό τάση μερών υψηλής τάσης έναντι κάθε άμεσης επαφής.
 2.25.
 «Αυτόματη αποσύνδεση»: διάταξη η οποία, όταν ενεργοποιείται, διαχωρίζει αγώγιμα τις πηγές ηλεκτρικής ενέργειας από το υπόλοιπο τμήμα του κυκλώματος υψηλής τάσης του ηλεκτρικού συστήματος κίνησης.
 2.26.
 «Συσσωρευτής έλξης ανοικτού τύπου»: συσσωρευτής υγρού τύπου που παράγει αέριο υδρογόνο το οποίο απελευθερώνεται στην ατμόσφαιρα.
 2.27.
 «Υδατικός ηλεκτρολύτης»: ηλεκτρολύτης με βάση διαλύτη νερού για τις ενώσεις (π.χ. οξέα, βάσεις), ο οποίος παρέχει αγώγιμα ιόντα μετά την αποσύνδεσή του.
 2.28.
 «Διαρροή ηλεκτρολυτών»: η απελευθέρωση ηλεκτρολύτη από το REESS με τη μορφή υγρού.
 2.29.
 «Ξηρός ηλεκτρολύτης»: ηλεκτρολύτης που δεν βασίζεται σε νερό ως διαλύτη.
 2.30.
 «Κανονικές συνθήκες λειτουργίας»: περιλαμβάνουν τους τρόπους και τις συνθήκες λειτουργίας που μπορούν εύλογα να παρατηρηθούν κατά την κανονική λειτουργία του οχήματος, συμπεριλαμβανομένης της οδήγησης σε νόμιμες ταχύτητες, της στάθμευσης ή βραδυπορίας στην κυκλοφορία, καθώς και τη φόρτιση με φορτιστές οι οποίοι είναι συμβατοί με τις συγκεκριμένες θύρες φόρτισης που είναι εγκατεστημένες στο όχημα. Δεν περιλαμβάνονται οι συνθήκες κατά τις οποίες το όχημα έχει υποστεί βλάβη, είτε από σύγκρουση, είτε από οδικά θραύσματα ή βανδαλισμούς, έχει υποστεί πυρκαγιά ή έχει βυθιστεί σε νερό, ή βρίσκεται σε κατάσταση όπου απαιτείται ή εκτελείται συντήρηση.
 2.31.
 «Κατάσταση ειδικής τάσης»: η κατάσταση κατά την οποία η μέγιστη τάση γαλβανικά συνδεδεμένου ηλεκτρικού κυκλώματος μεταξύ υπό τάση τμήματος DC και οποιουδήποτε άλλου ενεργού μέρους (DC ή AC) είναι ≤ 30 V AC (rms) και


text:
≤ 60 V DC.
 Σημείωση: Όταν ένα υπό τάση DC τμήμα ενός τέτοιου ηλεκτρικού κυκλώματος είναι συνδεδεμένο με το πλαίσιο και εφαρμόζεται η κατάσταση ειδικής τάσης, η μέγιστη τάση μεταξύ οποιουδήποτε υπό τάση τμήματος και του ηλεκτρικού πλαισίου είναι ≤ 30 V AC (rms) και ≤ 60 V DC.
 3. Αίτηση έγκρισης
 3.1.
 Η αίτηση για έγκριση τύπου οχήματος όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης που λειτουργεί με υψηλή τάση σε περίπτωση οπίσθιας σύγκρουσης υποβάλλεται από τον κατασκευαστή του οχήματος ή από δεόντως διαπιστευμένο αντιπρόσωπό του σύμφωνα με τη διαδικασία που ορίζεται στο παράρτημα 3 της συμφωνίας (E/ECE/TRANS/505/Rev.3).
 3.2.
 Στο προσάρτημα 1 του παραρτήματος 1 παρατίθεται υπόδειγμα του εγγράφου πληροφοριών.
 4. Έγκριση
 4.1.
 Αν το όχημα που έχει υποβληθεί για έγκριση δυνάμει του παρόντος κανονισμού πληροί τις απαιτήσεις του παρόντος κανονισμού, χορηγείται έγκριση του εν λόγω τύπου οχήματος.
 4.1.1.
 Η τεχνική υπηρεσία που ορίστηκε σύμφωνα με το σημείο 11 κατωτέρω ελέγχει αν πληρούνται οι απαιτούμενοι όροι.
 4.1.2.
 Σε περίπτωση αμφιβολίας, κατά την επαλήθευση της συμμόρφωσης του οχήματος προς τις απαιτήσεις του παρόντος κανονισμού, λαμβάνονται υπόψη τυχόν στοιχεία ή αποτελέσματα δοκιμών που παρέχονται από τον κατασκευαστή, τα οποία μπορούν να εξετάζονται επίσης κατά την επικύρωση των δοκιμών έγκρισης που διενεργήθηκαν από την τεχνική υπηρεσία.
 4.2.
 Για κάθε τύπο που εγκρίνεται σύμφωνα με το παράρτημα 4 της συμφωνίας χορηγείται αριθμός έγκρισης (E/ECE/TRANS/505/Rev.3).
 4.3.
 Η ειδοποίηση για την έγκριση ή την επέκταση ή την απόρριψη ή την ανάκληση της έγκρισης ή την οριστική παύση παραγωγής τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη στη συμφωνία τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
 4.4.
 Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό, τοποθετείται σε εμφανές και ευπρόσιτο σημείο που καθορίζεται στο έντυπο έγκρισης
 διεθνές σήμα έγκρισης σύμφωνα με το υπόδειγμα του παραρτήματος 2 αποτελούμενο από:
 4.4.1.
 κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (2)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», παύλα και τον αριθμό έγκρισης στα δεξιά του κύκλου που αναφέρεται στο σημείο 4.4.1.
 4.5.
 Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών του ΟΗΕ προσαρτημένων στη συμφωνία, στη χώρα η οποία έχει χορηγήσει έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στο σημείο 4.4.1· στην περίπτωση αυτή, οι επιπλέον αριθμοί και σύμβολα όλων των κανονισμών του ΟΗΕ σύμφωνα με τους οποίους έχει χορηγηθεί έγκριση στη χώρα η οποία έχει χορηγήσει έγκριση σύμφωνα με τον παρόντα κανονισμό τοποθετούνται σε κάθετες στήλες στα δεξιά του συμβόλου που ορίζεται στο σημείο 4.4.1.
 4.6.
 Το σήμα έγκρισης είναι ευανάγνωστο και ανεξίτηλο.
 5. Απαιτήσεις
 5.1.
 Όταν το όχημα έχει υποβληθεί στη δοκιμή που αναφέρεται στο σημείο 6 κατωτέρω, πρέπει να πληρούνται οι διατάξεις του σημείου 5.2.
 Όχημα με όλα τα μέρη του συστήματος καυσίμου εγκατεστημένα


text:
μπροστά από το μέσο του μεταξονίου θεωρείται ότι πληροί τις διατάξεις του σημείου 5.2.1.
 Όχημα με όλα τα μέρη του ηλεκτρικού συστήματος κίνησης που λειτουργούν με υψηλή τάση εγκατεστημένα μπροστά από το μέσο του μεταξονίου θεωρείται ότι πληροί τις διατάξεις του σημείου 5.2.2.
 5.2.
 Μετά τη δοκιμή που διεξάγεται σύμφωνα με τη διαδικασία που ορίζεται στα παραρτήματα 3, 4 και 5 του παρόντος κανονισμού, πληρούνται οι ακόλουθες διατάξεις όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης:
 5.2.1.
 Στην περίπτωση οχήματος που κινείται με υγρό καύσιμο, πρέπει να αποδεικνύεται η συμμόρφωση με τα σημεία 5.2.1.1 έως 5.2.1.2.
 Στην περίπτωση οχημάτων που κινούνται με σύστημα συμπιεσμένου υδρογόνου, πρέπει να αποδεικνύεται η συμμόρφωση με τα σημεία 5.2.1.3 έως 5.2.1.5.
 5.2.1.1.
 Παρατηρείται μόνο ελαφρά διαρροή υγρών στο σύστημα τροφοδοσίας με καύσιμα κατά τη σύγκρουση·
 5.2.1.2.
 Στην περίπτωση συνεχούς διαρροής υγρών από το σύστημα τροφοδοσίας με καύσιμα μετά τη σύγκρουση, ο ρυθμός της διαρροής δεν υπερβαίνει τα 30 g/min· εάν τα υγρά από το σύστημα τροφοδοσίας με καύσιμα αναμειγνύονται με υγρά από άλλα συστήματα και τα διάφορα υγρά δεν είναι εύκολο να διαχωριστούν και να αναγνωριστούν, κατά τον υπολογισμό της συνεχούς διαρροής λαμβάνονται υπόψη όλα τα υγρά που συλλέγονται.
 5.2.1.3.
 Ο ρυθμός διαρροής υδρογόνου (VH2) που προσδιορίζεται σύμφωνα με το σημείο 4 του παραρτήματος 4 για το υδρογόνο ή το σημείο 5 του παραρτήματος 4 για το ήλιο δεν υπερβαίνει κατά μέσο όρο τα 118 NL ανά λεπτό για το χρονικό διάστημα, Δt λεπτά, μετά τη σύγκρουση.
 5.2.1.4.
 Η συγκέντρωση κατ’ όγκο του αερίου (υδρογόνου ή ηλίου, κατά περίπτωση) στις τιμές αέρα του θαλάμου επιβατών και του χώρου αποσκευών που ορίζονται σύμφωνα με τη σημείο 6 του παραρτήματος 4 δεν πρέπει να υπερβαίνει το 4,0 % για το υδρογόνο ή το 3,0 % για το ήλιο, ανά πάσα στιγμή καθ’ όλη τη διάρκεια των 60 λεπτών της περιόδου μέτρησης μετά τη σύγκρουση. Η συγκεκριμένη απαίτηση ικανοποιείται εάν επιβεβαιωθεί ότι η βαλβίδα διακοπής κάθε συστήματος αποθήκευσης υδρογόνου έκλεισε εντός 5 δευτερολέπτων από την πρώτη σύγκρουση του οχήματος με το κρουστικό εκκρεμές και δεν σημειώθηκε διαρροή από το/τα σύστημα/-τα αποθήκευσης υδρογόνου.
 5.2.1.5.
 Η/Οι δεξαμενή/-ές (αποθήκευσης υδρογόνου) παραμένει/-ουν συνδεδεμένη/-ες στο όχημα σε ένα τουλάχιστον σημείο σύνδεσης.
 5.2.2.
 Στην περίπτωση οχήματος εξοπλισμένου με ηλεκτρικό σύστημα κίνησης που λειτουργεί με υψηλή τάση, το ηλεκτρικό σύστημα κίνησης και τα συστήματα υψηλής τάσης που είναι γαλβανικά συνδεδεμένα στον κεντρικό αγωγό υψηλής τάσης του ηλεκτρικού συστήματος κίνησης πληρούν τις απαιτήσεις των σημείων 5.2.2.1 έως 5.2.2.3:
 5.2.2.1.
 Προστασία από ηλεκτροπληξία
 Μετά την πρόσκρουση, οι κεντρικοί αγωγοί υψηλής τάσης πρέπει να πληρούν τουλάχιστον ένα από τα τέσσερα κριτήρια που ορίζονται στα σημεία 5.2.2.1.1 έως 5.2.2.1.4.2 κατωτέρω.
 Εάν το όχημα διαθέτει λειτουργία αυτόματης αποσύνδεσης ή διάταξη/-εις που διαιρεί/-ούν γαλβανικά το κύκλωμα του ηλεκτρικού συστήματος κίνησης κατά τη διάρκεια της οδήγησης, πρέπει να ισχύει τουλάχιστον ένα από τα ακόλουθα κριτήρια για το αποσυνδεδεμένο κύκλωμα ή για κάθε επιμέρους διαιρεμένο κύκλωμα μετά την ενεργοποίηση της λειτουργίας αποσύνδεσης.
 Ωστόσο, τα κριτήρια που καθορίζονται στο σημείο 5.2.2.1.4 κατωτέρω δεν εφαρμόζονται στην περίπτωση κατά την


text:
οποία περισσότερα από ένα μοναδικά δυναμικά ενός μέρους του κεντρικού αγωγού υψηλής τάσης δεν προστατεύονται υπό τους όρους του βαθμού προστασίας IPXXB.
 Σε περίπτωση που η δοκιμή σύγκρουσης εκτελείται υπό τον όρο ότι ένα ή περισσότερα μέρη του συστήματος υψηλής τάσης δεν ενεργοποιούνται και με εξαίρεση οποιοδήποτε σύστημα ζεύξης για φόρτιση του REESS το οποίο δεν ενεργοποιείται κατά την οδήγηση, η προστασία από ηλεκτροπληξία αποδεικνύεται είτε σύμφωνα με το σημείο 5.2.8.1.3 είτε σύμφωνα με το σημείο 5.2.8.1.4 παρακάτω, για το/τα σχετικό/-ά μέρος/-η.
 5.2.2.1.1.
 Απουσία υψηλής τάσης
 Οι τάσεις Ub, U1 και U2 των κεντρικών αγωγών υψηλής τάσης πρέπει να είναι μικρότερες ή ίσες με 30 VAC ή 60 VDC εντός 60 δευτερολέπτων μετά την πρόσκρουση, όταν μετρούνται σύμφωνα με το σημείο 2 του παραρτήματος 5.
 5.2.2.1.2.
 Χαμηλή ηλεκτρική ενέργεια
 Η συνολική ενέργεια (TE) στους κεντρικούς αγωγούς υψηλής τάσης πρέπει να είναι μικρότερη από 0,2 J, όταν μετράται σύμφωνα με τη διαδικασία δοκιμής που καθορίζεται στο σημείο 3 του παραρτήματος 5 με τον τύπο α). Εναλλακτικά, η συνολική ενέργεια (TE) μπορεί να υπολογιστεί με βάση τη μέτρηση της τάσης Ub του κεντρικού αγωγού υψηλής τάσης και τη χωρητικότητα των πυκνωτών X (Cx) που καθορίζονται από τον κατασκευαστή σύμφωνα με τον τύπο β) του σημείου 3 του παραρτήματος 5.
 Η ενέργεια που αποθηκεύεται στους πυκνωτές Y (TEy1, TEy2) πρέπει επίσης να είναι μικρότερη από 0,2 J. Αυτή υπολογίζεται με βάση τη μέτρηση των τάσεων U1 και U2 των κεντρικών αγωγών υψηλής τάσης και των ηλεκτρικών πλαισίων και τη χωρητικότητα των πυκνωτών Y που καθορίζονται από τον κατασκευαστή σύμφωνα με τον τύπο γ) του σημείου 3 του παραρτήματος 5.
 5.2.2.1.3.
 Φυσική προστασία
 Για την προστασία από την άμεση επαφή με υπό τάση μέρη υψηλής τάσης παρέχεται βαθμός προστασίας IPXXB.
 Η εκτίμηση διενεργείται σύμφωνα με το σημείο 4 του παραρτήματος 5.
 Επιπλέον, για την προστασία από ηλεκτροπληξία που θα μπορούσε να προκύψει από έμμεση επαφή, η αντίσταση μεταξύ όλων των εκτεθειμένων αγώγιμων μερών των φραγμάτων/περιβλημάτων ηλεκτρικής προστασίας και του ηλεκτρικού πλαισίου πρέπει να είναι μικρότερη από 0,1 Ω και η αντίσταση μεταξύ οποιωνδήποτε δύο ταυτόχρονα προσβάσιμων εκτεθειμένων αγώγιμων μερών των φραγμάτων/περιβλημάτων ηλεκτρικής προστασίας που απέχουν λιγότερο από 2,5 m μεταξύ τους πρέπει να είναι μικρότερη από 0,2 Ω, όταν υπάρχει ροή ρεύματος τουλάχιστον 0,2 Α. Η αντίσταση αυτή μπορεί να υπολογιστεί με τη χρήση των χωριστά μετρούμενων αντιστάσεων των σχετικών μερών της ηλεκτρικής διαδρομής.
 Η απαίτηση αυτή πληρούται όταν η γαλβανική σύνδεση έχει πραγματοποιηθεί με συγκόλληση. Σε περίπτωση αμφιβολίας ή όταν η σύνδεση επιτυγχάνεται με μέσα διαφορετικά από τη συγκόλληση, η μέτρηση πραγματοποιείται με μία από τις διαδικασίες δοκιμής που περιγράφονται στο σημείο 4 του παραρτήματος 5.
 5.2.2.1.4.
 Αντίσταση μόνωσης
 Πρέπει να πληρούνται τα κριτήρια που ορίζονται στα σημεία 5.2.2.1.4.1 και 5.2.2.1.4.2 κατωτέρω.
 Η μέτρηση διενεργείται σύμφωνα με το σημείο 5 του παραρτήματος 5.
 5.2.2.1.4.1.
 Σύστημα ηλεκτρικής κίνησης που αποτελείται από χωριστούς κεντρικούς αγωγούς DC και AC
 Αν οι κεντρικοί αγωγοί υψηλής τάσης AC και οι κεντρικοί αγωγοί υψηλής τάσης DC είναι γαλβανικά μονωμένοι ο ένας από τον άλλον, η τιμή της αντίστασης μόνωσης


text:
μεταξύ του κεντρικού αγωγού υψηλής τάσης και του ηλεκτρικού πλαισίου (Ri, όπως ορίζεται στο σημείο 5 του παραρτήματος 5) πρέπει να είναι τουλάχιστον 100 Ω/V της τάσης λειτουργίας για κεντρικούς αγωγούς DC και τουλάχιστον 500 Ω/V της τάσης λειτουργίας για κεντρικούς αγωγούς AC.
 5.2.2.1.4.2.
 Σύστημα ηλεκτρικής κίνησης που αποτελείται από συνδυασμένους κεντρικούς αγωγούς DC και AC
 Εάν οι κεντρικοί αγωγοί υψηλής τάσης AC και οι κεντρικοί αγωγοί υψηλής τάσης DC είναι συνδεδεμένοι με αγωγό, πρέπει να πληρούν μία από τις ακόλουθες απαιτήσεις:
 α)
 η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου έχει ελάχιστη τιμή 500 Ω/V της τάσης λειτουργίας·
 β)
 η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου έχει ελάχιστη τιμή 100 Ω/V της τάσης λειτουργίας και ο κεντρικός αγωγός AC πληροί τις απαιτήσεις φυσικής προστασίας, όπως περιγράφονται στο σημείο 5.2.2.1.3·
 γ)
 η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου έχει ελάχιστη τιμή 100 Ω/V της τάσης λειτουργίας και ο κεντρικός αγωγός AC πληροί την απαίτηση απουσίας υψηλής τάσης, όπως περιγράφεται στο σημείο 5.2.2.1.1·
 5.2.2.2.
 Διαρροή ηλεκτρολυτών
 5.2.2.2.1.
 Στην περίπτωση REESS υδατικού ηλεκτρολύτη.
 Για χρονικό διάστημα από την πρόσκρουση έως 60 λεπτά μετά την πρόσκρουση, δεν πρέπει να υπάρχει διαρροή ηλεκτρολύτη από το REESS στον θάλαμο επιβατών και όχι άνω του 7 % κατ’ όγκο του ηλεκτρολύτη του REESS με μέγιστη διαρροή 5,0 l από το REESS προς το εξωτερικό του θαλάμου επιβατών. Η διαρροή ηλεκτρολύτη μπορεί να μετρηθεί με τις συνήθεις τεχνικές προσδιορισμού των όγκων υγρού μετά τη συλλογή του. Για περιέκτες που περιέχουν Stoddard, χρωματισμένο ψυκτικό μέσο και ηλεκτρολύτη, τα υγρά αφήνονται να διαχωριστούν ανάλογα με το ειδικό βάρος και μετρούνται στη συνέχεια.
 5.2.2.2.2.
 Στην περίπτωση REESS ξηρού ηλεκτρολύτη.
 Για χρονικό διάστημα από την πρόσκρουση έως 60 λεπτά μετά την πρόσκρουση, δεν πρέπει να υπάρχει διαρροή υγρού ηλεκτρολύτη από το REESS στον θάλαμο επιβατών ή στον χώρο αποσκευών και δεν πρέπει να υπάρχει διαρροή υγρού ηλεκτρολύτη προς το εξωτερικό του οχήματος. Η απαίτηση αυτή επαληθεύεται με μακροσκοπική εξέταση χωρίς αποσυναρμολόγηση οποιουδήποτε μέρους του οχήματος.
 Ο κατασκευαστής αποδεικνύει τη συμμόρφωση σύμφωνα με το σημείο 6 του παραρτήματος 5.
 5.2.2.3.
 Συγκράτηση REESS
 Το REESS παραμένει προσαρτημένο στο όχημα με τουλάχιστον μία αγκύρωση, στήριγμα κατασκευαστικών στοιχείων ή οποιαδήποτε δομή που μεταφέρει φορτία από το REESS στο αμάξωμα, ενώ το REESS που βρίσκεται εκτός του θαλάμου επιβατών δεν πρέπει να εισέρχεται στον θάλαμο επιβατών.
 Ο κατασκευαστής αποδεικνύει τη συμμόρφωση σύμφωνα με το σημείο 7 του παραρτήματος 5.
 6. Δοκιμή
 6.1.
 Η συμμόρφωση του οχήματος με τις απαιτήσεις του σημείου 5 ανωτέρω ελέγχεται με τη μέθοδο που ορίζεται στα παραρτήματα 3, 4 και 5 του παρόντος κανονισμού.
 7. Τροποποιήσεις και επέκταση της έγκρισης τύπου οχήματος
 7.1.
 Κάθε τροποποίηση του τύπου οχήματος, όπως ορίζεται στον παρόντα κανονισμό, κοινοποιείται στην αρχή έγκρισης τύπου η οποία χορήγησε την έγκριση τύπου του εν λόγω οχήματος. Στη συνέχεια, η αρχή έγκρισης τύπου δύναται:
 α)
 να αποφασίσει, σε συνεννόηση με τον κατασκευαστή, τη χορήγηση νέας έγκρισης τύπου, ή
 β)
 να εφαρμόσει τη διαδικασία που


text:
περιλαμβάνεται στο σημείο 7.1.1 (αναθεώρηση) και, κατά περίπτωση, τη διαδικασία που περιγράφεται στο σημείο 7.1.2 (επέκταση).
 7.1.1.
 Αναθεώρηση
 Όταν οι λεπτομέρειες που περιέχονται στα δελτία πληροφοριών του προσαρτήματος 1 του παραρτήματος 1 έχουν τροποποιηθεί και η αρχή έγκρισης τύπου θεωρεί ότι οι τροποποιήσεις που πραγματοποιήθηκαν δεν είναι πιθανό να έχουν σημαντική αρνητική επίδραση και ότι, σε κάθε περίπτωση, το όχημα εξακολουθεί να πληροί τις απαιτήσεις, οι τροποποιήσεις χαρακτηρίζονται «αναθεώρηση».
 Σε αυτή την περίπτωση, η αρχή έγκρισης τύπου εκδίδει, εφόσον απαιτείται, τις αναθεωρημένες σελίδες των εγγράφων πληροφοριών του προσαρτήματος 1 του παραρτήματος 1, σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία, επικαιροποιημένη έκδοση των εγγράφων πληροφοριών του προσαρτήματος 1 του παραρτήματος 1, συνοδευόμενη από λεπτομερή περιγραφή των τροποποιήσεων, θεωρείται ότι πληροί αυτή την απαίτηση.
 7.1.2.
 Επέκταση
 Η τροποποίηση χαρακτηρίζεται ως «επέκταση» εάν, πέρα από την τροποποίηση των στοιχείων που καταγράφονται στον φάκελο πληροφοριών:
 α)
 απαιτούνται περαιτέρω επιθεωρήσεις ή δοκιμές, ή
 β)
 έχει αλλάξει οποιαδήποτε πληροφορία του εγγράφου κοινοποίησης (εξαιρουμένων των παραρτημάτων του), ή
 γ)
 ζητείται έγκριση για μεταγενέστερη σειρά τροποποιήσεων μετά την έναρξη ισχύος της.
 7.2.
 Η επιβεβαίωση, επέκταση ή απόρριψη έγκρισης κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στο σημείο 4.3 ανωτέρω. Επιπλέον, το ευρετήριο των εγγράφων πληροφοριών και των εκθέσεων δοκιμών, το οποίο επισυνάπτεται στο έγγραφο κοινοποίησης του παραρτήματος 1, τροποποιείται αναλόγως για να φαίνεται η ημερομηνία της τελευταίας αναθεώρησης ή επέκτασης.
 7.3.
 Η αρχή έγκρισης τύπου η οποία χορηγεί την επέκταση της έγκρισης αποδίδει αύξοντα αριθμό σε κάθε έντυπο κοινοποίησης που συντάσσεται για τέτοιου είδους επέκταση.
 8. Συμμόρφωση της παραγωγής
 Οι διαδικασίες συμμόρφωσης της παραγωγής πρέπει να συνάδουν με εκείνες που ορίζονται στο προσάρτημα 1 της συμφωνίας (E/ECE/TRANS/505/Rev.3), με τις ακόλουθες απαιτήσεις:
 8.1.
 Κάθε όχημα που φέρει σήμα έγκριση σύμφωνα με τον παρόντα κανονισμό πρέπει να συμμορφώνεται με τον εγκεκριμένο τύπο οχήματος, ικανοποιώντας τις απαιτήσεις που ορίζονται στο σημείο 5 ανωτέρω.
 9. Κυρώσεις σε περίπτωση μη συμμόρφωσης της παραγωγής
 9.1.
 Η έγκριση που χορηγείται για έναν τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που ορίζονται στο σημείο 8.1 ανωτέρω.
 9.2.
 Εάν κάποιο από τα συμβαλλόμενα μέρη της συμφωνίας το οποίο εφαρμόζει τον παρόντα κανονισμό ανακαλέσει έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη που εφαρμόζουν τον παρόντα κανονισμό, διαβιβάζοντας αντίγραφο του εντύπου έγκρισης στο τέλος του οποίου αναγράφεται με μεγάλα γράμματα η σημείωση «ΑΝΑΚΛΗΣΗ ΕΓΚΡΙΣΗΣ», υπογεγραμμένη και χρονολογημένη.
 10. Οριστική παύση της παραγωγής
 Εάν ο κάτοχος της έγκρισης παύσει οριστικά την παραγωγή τύπου οχήματος ο οποίος έχει λάβει έγκριση σύμφωνα με τον παρόντα κανονισμό, ενημερώνει την αρχή έγκρισης τύπου η οποία χορήγησε την έγκριση. Αφού λάβει τη σχετική κοινοποίηση, η εν λόγω αρχή έγκρισης τύπου ενημερώνει τα άλλα συμβαλλόμενα μέρη που εφαρμόζουν τον παρόντα κανονισμό, διαβιβάζοντας αντίγραφο του εντύπου έγκρισης στο τέλος του οποίου αναγράφεται με μεγάλα γράμματα η σημείωση «ΠΑΥΣΗ ΠΑΡΑΓΩΓΗΣ», υπογεγραμμένη και χρονολογημένη.
 11. Ονομασίες και διευθύνσεις των τεχνικών υπηρεσιών που είναι αρμόδιες


text:
για τη διεξαγωγή δοκιμών έγκρισης, καθώς και των αρχών έγκρισης τύπου
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου οι οποίες χορηγούν εγκρίσεις και στις οποίες πρέπει να αποστέλλονται τα έντυπα που πιστοποιούν την έγκριση ή την απόρριψη ή την επέκταση ή την ανάκληση της έγκρισης που εκδίδονται στις άλλες χώρες.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6, σημείο 2. —
 https://unece.org/transport/standards/transport/vehicle-regulations-wp29/resolutions.
 (2) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev. 6 –
 https://unece.org/transport/standards/transport/vehicle-regulations-wp29/resolutions
 ΠΑΡΑΡΤΗΜΑ 1
 Κοινοποίηση
 [Μέγιστο μέγεθος: A4 (210 × 297 mm)]
 (1)
 εκδίδεται από:
 Ονομασία υπηρεσίας:
 ...
 ...
 ...
 Σχετικά με: (2)2
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου οχήματος όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης σε οπίσθια σύγκρουση, σύμφωνα με τον κανονισμό αριθ. 153 του ΟΗΕ.
 Αριθ. έγκρισης: ...
 Αριθ. επέκτασης: ...
 1.
 Εμπορική ονομασία ή σήμα του μηχανοκίνητου οχήματος...
 2.
 Τύπος οχήματος ...
 3.
 Επωνυμία και διεύθυνση κατασκευαστή ...
 ...
 4.
 Επωνυμία και διεύθυνση του αντιπροσώπου του κατασκευαστή, κατά περίπτωση
 ...
 ...
 5.
 Σύντομη περιγραφή του τύπου οχήματος ...
 ...
 5.1.
 Περιγραφή του συστήματος καυσίμου που έχει τοποθετηθεί στο όχημα...
 ...
 5.2.
 Περιγραφή του ηλεκτρικού συστήματος κίνησης ...
 ...
 6.
 Θέση του κινητήρα: εμπρός/πίσω/κέντρο (2)
 7.
 Κινητήριοι τροχοί: εμπρόσθιοι/οπίσθιοι (2)
 8.
 Μάζα του οχήματος που υποβάλλεται σε δοκιμή:
 Εμπρόσθιος άξονας: ...
 Οπίσθιος άξονας: ...
 Σύνολο: ...
 9.
 Ημερομηνία υποβολής του οχήματος για έγκριση ...
 10.
 Τεχνική υπηρεσία αρμόδια για τη διενέργεια των δοκιμών έγκρισης ...
 11.
 Ημερομηνία της έκθεσης που εκδόθηκε από τη συγκεκριμένη υπηρεσία ...
 12.
 Αριθμός εκθέσεων που εκδόθηκαν από τη συγκεκριμένη υπηρεσία ...
 13.
 Χορήγηση/απόρριψη/επέκταση/ανάκληση έγκρισης (2)
 14.
 Θέση του σήματος έγκρισης στο όχημα ...
 15.
 Τόπος...
 16.
 Ημερομηνία ...
 17.
 Υπογραφή ...
 18.
 Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση: ...
 19.
 Παρατηρήσεις (π.χ. εφαρμογή εναλλακτικής μεθόδου δοκιμής σύμφωνα με το παράρτημα 3 σημείο 3) ...
 (Φωτογραφίες και/ή διαγράμματα και σχέδια που επιτρέπουν τη βασική αναγνώριση του/των τύπου/-ων του οχήματος και των πιθανών παραλλαγών του που καλύπτονται από την έγκριση)
 (1) Διακριτικός αριθμός της χώρας που χορήγησε/επέκτεινε/απέρριψε/ανακάλεσε την έγκριση (βλ. διατάξεις σχετικά με την έγκριση στον κανονισμό).
 (2) Διαγράφεται ό,τι δεν ισχύει.
 Παράρτημα 1 — Προσάρτημα 1
 Έγγραφο πληροφοριών
 0. ΓΕΝΙΚΑ
 0.1.
 Μάρκα (εμπορική επωνυμία του κατασκευαστή):
 0.2.
 Τύπος:
 0.2.1.
 Εμπορική/-ές ονομασία/-ες [εφόσον είναι διαθέσιμη/-ες]:
 0.3.
 Μέσα αναγνώρισης τύπου, εφόσον υπάρχει σχετική σήμανση στο όχημα: (1)
 0.3.1.
 Θέση αυτής της σήμανσης:
 0.4
 Κατηγορία οχήματος: (2)
 0.5.
 Εταιρική επωνυμία και διεύθυνση του κατασκευαστή:
 0.8.
 Επωνυμία/-ες και διεύθυνση/-εις της/των μονάδας/-ων συναρμολόγησης:
 0.9.
 Επωνυμία και διεύθυνση του αντιπροσώπου του κατασκευαστή (εάν υπάρχει):
 1. ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
 1.1.
 Φωτογραφίες και/ή σχέδια αντιπροσωπευτικού οχήματος
 1.3.
 Αριθμός αξόνων και τροχών:


text:
1.3.3.
 Κινητήριοι άξονες (αριθμός, θέση, σύζευξη):
 1.6.
 Θέση και διάταξη του κινητήρα:
 2. ΜΑΖΕΣ ΚΑΙ ΔΙΑΣΤΑΣΕΙΣ (σε kg και mm) (με παραπομπή σε σχέδιο όπου κρίνεται σκόπιμο)
 2.1.
 Μεταξόνιο/-α (με πλήρες φορτίο)
 2.1.1.
 Οχήματα με δύο άξονες:
 2.1.2.
 Οχήματα με τρεις ή περισσότερους άξονες
 2.1.2.2.
 Συνολική απόσταση αξόνων:
 2.4.
 Εύρος διαστάσεων του οχήματος (συνολικό)
 2.4.1.
 Για πλαίσιο χωρίς αμάξωμα
 2.4.1.1.
 Μήκος (mm):
 2.4.1.2.
 Πλάτος (mm):
 2.4.2.
 Για πλαίσιο με αμάξωμα
 2.4.2.1.
 Μήκος (mm):
 2.4.2.2.
 Πλάτος (mm):
 2.6.
 Μάζα σε κατάσταση ετοιμότητας λειτουργίας (kg):
 3. ΜΕΤΑΤΡΟΠΕΑΣ ΕΝΕΡΓΕΙΑΣ ΠΡΟΩΘΗΣΗΣ
 3.2.2.
 Καύσιμο
 3.2.2.1.
 Ελαφρά οχήματα: Ντίζελ/Βενζίνη/LPG/NG ή Βιομεθάνιο/Αιθανόλη (Ε 85)/Βιοντίζελ/Υδρογόνο
 3.2.3.
 Δεξαμενή/-ές καυσίμου
 3.2.3.1.
 Κύρια/-ες δεξαμενή/-ες καυσίμου
 3.2.3.1.1.
 Αριθμός δεξαμενών και χωρητικότητα αυτών:
 3.2.3.1.1.1.
 Υλικό
 3.2.3.1.2.
 Σχέδιο και τεχνική περιγραφή της/των δεξαμενής/-ών με όλες τις συνδέσεις και γραμμές του συστήματος αναπνοής και αερισμού, κλειδαριές, δικλίδες και εξαρτήματα στερέωσης
 3.2.3.1.3.
 Σχέδιο όπου εμφανίζεται ευκρινώς η θέση της/των δεξαμενής/-ών στο όχημα
 3.2.3.2.
 Βοηθητική/-ές δεξαμενή/-ές καυσίμου
 3.2.3.2.1.
 Αριθμός δεξαμενών και χωρητικότητα αυτών:
 3.2.3.2.1.1.
 Υλικό
 3.2.3.2.2.
 Σχέδιο και τεχνική περιγραφή της/των δεξαμενής/-ών με όλες τις συνδέσεις και γραμμές του συστήματος αναπνοής και αερισμού, κλειδαριές, δικλίδες και εξαρτήματα στερέωσης
 3.2.3.2.3.
 Σχέδιο όπου εμφανίζεται ευκρινώς η θέση της/των δεξαμενής/-ών στο όχημα
 3.3.2.
 REESS
 3.3.2.4.
 Θέση
 3.4.
 Συνδυασμοί μετατροπέων ενέργειας προώθησης
 3.4.1.
 Υβριδικό ηλεκτρικό όχημα: ναι/όχι
 3.4.2.
 Κατηγορία φόρτισης του υβριδικού ηλεκτρικού οχήματος: εξωτερική φόρτιση/μη εξωτερική φόρτιση
 (1) Εάν τα μέσα αναγνώρισης του τύπου περιέχουν χαρακτήρες άσχετους προς την περιγραφή του οχήματος, δηλ. των τύπων που καλύπτονται από το πιστοποιητικό έγκρισης τύπου, οι χαρακτήρες αυτοί αναπαρίστανται στα σχετικά έγγραφα με το σύμβολο «?» (π.χ. ABC??123??).
 (2) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6, σημείο 2.
 ΠΑΡΑΡΤΗΜΑ 2
 Ρυθμίσεις για τα σήματα έγκρισης
 ΥΠΟΔΕΙΓΜΑ Α
 (βλ. σημείο 4.4 του παρόντος κανονισμού)
 a = 8 mm τουλάχιστον
 Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) όσον αφορά την ακεραιότητα του συστήματος καυσίμου και την ασφάλεια του ηλεκτρικού συστήματος κίνησης σε περίπτωση οπίσθιας σύγκρουσης, σύμφωνα με τον κανονισμό αριθ. 153 του ΟΗΕ, με αριθμό έγκρισης 001424. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 153 του ΟΗΕ στην πρωτότυπη μορφή του.
 ΥΠΟΔΕΙΓΜΑ Β
 (βλ. σημείο 4.5 του παρόντος κανονισμού)
 a = 8 mm τουλάχιστον
 Τα δύο πρώτα ψηφία του αριθμού έγκρισης δηλώνουν ότι, κατά την ημερομηνία χορήγησης των αντίστοιχων εγκρίσεων, ο κανονισμός αριθ. 153 ήταν στην αρχική του έκδοση και στον κανονισμό ΟΗΕ αριθ. 11 είχε ενσωματωθεί η σειρά τροποποιήσεων 03.
 ΠΑΡΑΡΤΗΜΑ 3
 Διαδικασία δοκιμής οπίσθιας πρόσκρουσης
 1. Σκοπός
 1.1.
 Σκοπός της δοκιμής αυτής είναι να προσομοιάσει τις συνθήκες της οπίσθιας σύγκρουσης με άλλο κινούμενο όχημα.
 2. Εγκαταστάσεις, διαδικασίες και όργανα μετρήσεων
 2.1. Πεδίο δοκιμής
 Ο χώρος όπου διενεργείται η δοκιμή έχει αρκετή έκταση ώστε να χωρά το σύστημα πρόωσης του κρουστικού εκκρεμούς (προσκρουστήρα) και να είναι δυνατή η μετατόπιση του οχήματος μετά την πρόσκρουση και η εγκατάσταση του εξοπλισμού δοκιμών. Το τμήμα του πεδίου δοκιμής επί του οποίου συντελείται η πρόσκρουση επί του οχήματος και η μετατόπιση


text:
είναι οριζόντιο, επίπεδο και ομαλό και ανταποκρίνεται σε κανονικές συνθήκες ξηρής καθαρής επιφάνειας οδοστρώματος.
 2.2. Κρουστικό εκκρεμές (προσκρουστήρας)
 2.2.1.
 Το κρουστικό εκκρεμές είναι από χάλυβα και στέρεης κατασκευής.
 2.2.2.
 Η επιφάνεια πρόσκρουσης είναι επίπεδη, πλάτους τουλάχιστον 2 500 mm και ύψους 800 mm και οι άκρες της είναι στρογγυλεμένες με ακτίνα καμπυλότητας μεταξύ 40 και 50 mm. Καλύπτεται με σανίδες κόντρα πλακέ πάχους 20 ± 2 mm.
 2.2.3.
 Τη στιγμή της πρόσκρουσης πληρούνται οι ακόλουθες προϋποθέσεις:
 2.2.3.1.
 Η επιφάνεια πρόσκρουσης είναι κατακόρυφη και κάθετη στο μέσο διάμηκες επίπεδο του οχήματος·
 2.2.3.2.
 Η διεύθυνση κίνησης του κρουστικού εκκρεμούς είναι οριζόντια και παράλληλη στο μέσο διάμηκες επίπεδο του οχήματος·
 2.2.3.3.
 Η μέγιστη ανεκτή πλευρική απόκλιση μεταξύ της μέσης κατακόρυφης γραμμής της επιφάνειας του κρουστικού εκκρεμούς και του μέσου διαμήκους επιπέδου του οχήματος είναι 300 mm. Επιπλέον, η επιφάνεια πρόσκρουσης καλύπτει το συνολικό πλάτος του οχήματος·
 2.2.3.4.
 το διάκενο μεταξύ του εδάφους και της χαμηλότερης άκρης της επιφάνειας πρόσκρουσης είναι 175 ± 25 mm.
 2.3. Πρόωση του κρουστικού εκκρεμούς
 Το κρουστικό εκκρεμές στερεώνεται σε φορείο (κινητό εμπόδιο).
 2.4. Διατάξεις για δοκιμή κινητού εμποδίου
 2.4.1.
 Αν το κρουστικό εκκρεμές είναι στερεωμένο σε φορείο (κινητό εμπόδιο) μέσω στοιχείου συγκράτησης, το τελευταίο πρέπει να είναι άκαμπτο και να μην υπάρχει δυνατότητα παραμόρφωσης από τη σύγκρουση. Κατά τη στιγμή της πρόσκρουσης, το φορείο είναι σε θέση να κινείται ελεύθερα και δεν υπόκειται πλέον στη δράση της συσκευής πρόωσης.
 2.4.2.
 Η ταχύτητα της πρόσκρουσης πρέπει να είναι 50,0 ± 2,0 km/h.
 2.4.3.
 Η αθροιστική μάζα του φορείου και του κρουστικού εκκρεμούς πρέπει να είναι 1 100 ± 20 kg.
 2.5. Γενικές διατάξεις σχετικά με τη μάζα και την ταχύτητα του κρουστικού εκκρεμούς
 Εάν η δοκιμή έχει διεξαχθεί με ταχύτητα πρόσκρουσης υψηλότερη από εκείνη που περιγράφεται στο σημείο 2.4.2 και το όχημα πληροί τις απαιτήσεις, η δοκιμή θεωρείται ικανοποιητική.
 2.6. Κατάσταση του υπό δοκιμή οχήματος
 2.6.1.
 Το υπό δοκιμή όχημα είτε διαθέτει όλα τα τυπικά στοιχεία και εξοπλισμό που περιέχεται στη μάζα κενού οχήματος είτε βρίσκεται σε τέτοια κατάσταση που να πληροί αυτή την απαίτηση, όσον αφορά τα σχετικά με τον θάλαμο επιβατών στοιχεία και εξοπλισμό και την κατανομή της μάζας του οχήματος συνολικά, σε κατάσταση λειτουργίας.
 2.6.2.
 Η δεξαμενή υγρού καυσίμου πληρούται κατά τουλάχιστον το 90 % της χωρητικότητάς της είτε με καύσιμο είτε με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά. Όλα τα άλλα συστήματα (δεξαμενές κεφαλών υγρού πέδησης, θερμαντικά σώματα, αντιδραστήρια επιλεκτικής καταλυτικής αναγωγής κ.λπ.) μπορούν να είναι κενά.
 Το/τα σύστημα/-τα αποθήκευσης συμπιεσμένου υδρογόνου και οι κλειστοί χώροι των υδρογονοκίνητων οχημάτων προετοιμάζονται σύμφωνα με το σημείο 3 του παραρτήματος 4.
 2.6.3
 Η πέδη στάθμευσης αποσυμπλέκεται και ο μοχλός μετάδοσης/αλλαγής ταχυτήτων είναι στο νεκρό σημείο.
 2.6.4.
 Εάν το επιθυμεί ο κατασκευαστής, επιτρέπονται οι ακόλουθες παρεκκλίσεις:
 2.6.4.1.
 Η τεχνική υπηρεσία που είναι υπεύθυνη για τη διεξαγωγή της δοκιμής μπορεί να επιτρέψει τη χρήση του ίδιου οχήματος που χρησιμοποιήθηκε σε προβλεπόμενες σε άλλους κανονισμούς του ΟΗΕ δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται


text:
από τον παρόντα κανονισμό.
 2.6.4.2.
 Το όχημα δύναται να ζυγιστεί σε βαθμό που να μην υπερβαίνει το 10 % του άνευ φορτίου βάρους του με πρόσθετες μάζες σταθερά στερεωμένες στη δομή κατά τέτοιο τρόπο ώστε να μην επηρεάζεται η ακεραιότητα του συστήματος καυσίμου και η ασφάλεια του ηλεκτρικού συστήματος κίνησης κατά τη διάρκεια της δοκιμής.
 2.6.5.
 Προσαρμογή ηλεκτρικού συστήματος κίνησης
 2.6.5.1.
 Το REESS πρέπει να λειτουργεί σε οποιαδήποτε κατάσταση φόρτισης που επιτρέπει την κανονική λειτουργία του συστήματος κίνησης σύμφωνα με τις συστάσεις του κατασκευαστή.
 2.6.5.2.
 Το ηλεκτρικό σύστημα κίνησης ενεργοποιείται με ή χωρίς τη λειτουργία των αρχικών πηγών ηλεκτρικής ενέργειας (π.χ. ηλεκτρογεννήτρια, REESS ή σύστημα μετατροπής ηλεκτρικής ενέργειας)· ωστόσο:
 2.6.5.2.1.
 Κατόπιν συμφωνίας μεταξύ της τεχνικής υπηρεσίας και του κατασκευαστή, επιτρέπεται η διενέργεια της δοκιμής όταν το σύνολο ή μέρη του ηλεκτρικού συστήματος κίνησης δεν είναι ενεργοποιημένα, στον βαθμό που δεν υπάρχει αρνητική επίδραση επί του αποτελέσματος της δοκιμής. Για τα μέρη του ηλεκτρικού συστήματος κίνησης που δεν ενεργοποιούνται, η προστασία από ηλεκτροπληξία αποδεικνύεται είτε από τη φυσική προστασία είτε από την αντίσταση μόνωσης και κατάλληλα συμπληρωματικά στοιχεία.
 2.6.5.2.2.
 Σε περίπτωση που παρέχεται αυτόματη αποσύνδεση, κατόπιν αιτήματος του κατασκευαστή, πρέπει να επιτρέπεται να διενεργείται η δοκιμή με ενεργοποίηση της αυτόματης αποσύνδεσης. Στην περίπτωση αυτή τεκμηριώνεται ότι η αυτόματη αποσύνδεση θα λειτουργούσε κατά τη δοκιμή πρόσκρουσης. Αυτό περιλαμβάνει την ειδοποίηση αυτόματης ενεργοποίησης, καθώς και τον γαλβανικό διαχωρισμό, σύμφωνα με τις συνθήκες που παρατηρούνται κατά τη διάρκεια της πρόσκρουσης.
 2.7. Όργανα μετρήσεων
 Η ακρίβεια των οργάνων μέτρησης τα οποία χρησιμοποιούνται για την καταγραφή της ταχύτητας που αναφέρεται στο σημείο 2.4.2 ανωτέρω πρέπει να είναι ±1%.
 3. Εναλλακτικές μέθοδοι δοκιμών
 Κατόπιν αιτήματος του κατασκευαστή, η ακόλουθη μέθοδος δοκιμών μπορεί να χρησιμοποιηθεί εναλλακτικά προς τη μέθοδο δοκιμών που περιγράφεται στο σημείο 2 ανωτέρω.
 3.1.
 Ως εναλλακτική λύση στη διαδικασία που περιγράφεται στο σημείο 2 του παρόντος παραρτήματος γίνεται δεκτή δοκιμή οπίσθιας σύγκρουσης με κινητό παραμορφώσιμο εμπόδιο, εφόσον πληρούνται οι προϋποθέσεις που ορίζονται στα σημεία 3.1.1 έως 3.1.3 ανωτέρω.
 3.1.1.
 Ταχύτητα πρόσκρουσης
 Η ταχύτητα πρόσκρουσης είναι μεταξύ 78,5 km/h και 80,1 km/h.
 3.1.2.
 Μετατόπιση οχήματος προς εμπόδιο
 Η επικάλυψη μεταξύ αυτοκινήτου και εμποδίου είναι 70 %.
 3.1.3.
 Κινητό παραμορφώσιμο εμπόδιο (MDB)
 Το κινητό παραμορφώσιμο εμπόδιο πληροί τις ακόλουθες προδιαγραφές:
 α)
 το συνολικό βάρος του MDB με όψη πρόσκρουσης είναι 1 361 ± 4,5 kg·
 β)
 το συνολικό μήκος του MDB με όψη πρόσκρουσης είναι 4 115 mm ± 25 mm·
 γ)
 το συνολικό μήκος του MDB χωρίς όψη πρόσκρουσης είναι 3 632 mm (περιλαμβάνει σφιγκτήρα στερέωσης πάχους 50,8 mm)·
 δ)
 το συνολικό πλάτος της πλαισίου-φορέα είναι 1 251 mm·
 ε)
 το πλάτος παρακολούθησης (κεντρικός άξονας προς κεντρικό άξονα των εμπρόσθιων ή οπίσθιων τροχών) είναι 1 880 mm·
 στ)
 το μεταξόνιο για το πλαίσιο-φορέα είναι 2 591 mm ± 25 mm·
 ζ)
 Ιδιότητες αδράνειας του MDB (με δύο κάμερες και στηρίγματα κάμερας και έλασμα παγίδευσης του φωτός και στραγγαλιστικό πηνίο)· το κέντρο βάρους (CG) έχει ως εξής:
 X = (1 123 ± 25) mm πίσω από τον εμπρόσθιο άξονα
 Y = (7,6 ± 25) mm αριστερά του


text:
διαμήκους κεντρικού άξονα
 Z = (450 ± 25) mm από το έδαφος
 Οι ροπές αδράνειας (ανοχή 5 % για δοκιμές) έχουν ως εξής:
 Πρόνευση = 2 263 kg-m2
 Διατοιχισμός = 508 kg-m2
 Εκτροπή = 2 572 kg-m2
 η)
 Μορφή κυψελοειδούς όψης πρόσκρουσης:
 Πλάτος =1 676 mm ± 6 mm
 Ύψος = 559 mm ± 6 mm
 Απόσταση από το έδαφος = 229 mm ± 3 mm
 Βάθος στο ύψος προφυλακτήρα = 483 mm ± 6 mm
 Βάθος στην άνω πλευρά πρόσκρουσης = 381 mm ± 6 mm
 θ)
 Οι ιδιότητες δύναμης-κάμψης (αντοχή σε σύνθλιψη) για την κυψελοειδή όψη πρόσκρουσης είναι 310 kPa ± 17 kPa και 1 690 kPa ± 103 kPa για τον προφυλακτήρα.
 Άλλες παράμετροι και ρυθμίσεις μπορεί να είναι παρόμοιες με τους ορισμούς που περιέχονται στο σημείο 2 του παρόντος κανονισμού.
 3.2.
 Εάν χρησιμοποιείται διαφορετική μέθοδος από την οριζόμενη στο σημείο 2 ή στο σημείο 3.1 ανωτέρω, πρέπει να αποδεικνύεται η ισοδυναμία της.
 ΠΑΡΑΡΤΗΜΑ 4
 Συνθήκες και διαδικασίες δοκιμής για την αξιολόγηση της ακεραιότητας του συστήματος καυσίμου υδρογόνου μετά από σύγκρουση
 1. Σκοπός
 Καθορισμός της συμμόρφωσης με τις απαιτήσεις του σημείου 5.2.1 του παρόντος κανονισμού.
 2. Ορισμοί
 Για τους σκοπούς του παρόντος παραρτήματος ισχύουν οι ακόλουθοι ορισμοί:
 2.1.
 «Κλειστοί χώροι»: οι ειδικοί όγκοι μέσα στο όχημα (ή το περίγραμμα του οχήματος κατά πλάτος των ανοιγμάτων) οι οποίοι είναι εξωτερικοί του συστήματος υδρογόνου (που περιλαμβάνει σύστημα αποθήκευσης, σύστημα κυψελών καυσίμου και σύστημα διαχείρισης ροής καυσίμου) και των περιβλημάτων του (εάν υπάρχουν) όπου μπορεί να συσσωρευτεί υδρογόνο (και, κατά συνέπεια, να δημιουργηθεί κίνδυνος), όπως είναι ο θάλαμος επιβατών, ο χώρος αποσκευών και ο χώρος κάτω από το κάλυμμα.
 2.2.
 «Χώρος αποσκευών»: ο χώρος εντός του οχήματος ο οποίος φιλοξενεί αποσκευές και/ή αγαθά, ορίζεται από την οροφή, το κάλυμμα, το δάπεδο, τα πλευρικά τοιχώματα και διαχωρίζεται από τον θάλαμο επιβατών μέσω του εμπρόσθιου διαχωριστικού διαφράγματος και του οπίσθιου διαχωριστικού διαφράγματος.
 2.3.
 «Ονομαστική πίεση λειτουργίας (NWP)»: η πίεση μετρητή η οποία χαρακτηρίζει την τυπική λειτουργία ενός συστήματος. Για δεξαμενές συμπιεσμένου αερίου υδρογόνου, η NWP είναι η σταθεροποιημένη πίεση του συμπιεσμένου αερίου σε δεξαμενή ή σύστημα αποθήκευσης που έχει τροφοδοτηθεί πλήρως σε ομοιόμορφη θερμοκρασία 15 °C.
 3. Προετοιμασία, όργανα και συνθήκες δοκιμής
 3.1.
 Συστήματα αποθήκευσης συμπιεσμένου υδρογόνου και κατάντη σωληνώσεις
 3.1.1.
 Πριν από τη διενέργεια της δοκιμής σύγκρουσης, στο σύστημα αποθήκευσης υδρογόνου εγκαθίστανται τα κατάλληλα όργανα για τις απαιτούμενες μετρήσεις πίεσης και θερμοκρασίας, εάν το όχημα δεν διαθέτει ήδη αντίστοιχο εξοπλισμό με την απαιτούμενη ακρίβεια.
 3.1.2.
 Στη συνέχεια το σύστημα αποθήκευσης υδρογόνου καθαρίζεται, εάν απαιτείται, βάσει των οδηγιών του κατασκευαστή για την αφαίρεση ρύπων από τη δεξαμενή και ακολούθως γίνεται πλήρωση του συστήματος αποθήκευσης με συμπιεσμένο υδρογόνο ή ήλιο σε αέρια μορφή. Καθώς η πίεση του συστήματος αποθήκευσης μεταβάλλεται με τη θερμοκρασία, η τιμή-στόχος της πίεσης πλήρωσης είναι συνάρτηση της θερμοκρασίας. Η πίεση-στόχος υπολογίζεται μέσω της ακόλουθης εξίσωσης:
 Pστόχος = NWP × (273 + T0) / 288
 όπου NWP είναι η ονομαστική πίεση λειτουργίας (MPa), T0 είναι η θερμοκρασία περιβάλλοντος στην οποία αναμένεται να σταθεροποιηθεί το σύστημα αποθήκευσης, ενώ Pστόχος είναι η


text:
τιμή-στόχος της πίεσης πλήρωσης μετά τη σταθεροποίηση της θερμοκρασίας.
 3.1.3.
 Η δεξαμενή γεμίζει με πίεση ίση με το 95 % τουλάχιστον της τιμής-στόχου της πίεσης πλήρωσης και αφήνεται να ισορροπήσει (να σταθεροποιηθεί) πριν από τη διενέργεια της δοκιμής σύγκρουσης.
 3.1.4.
 Αμέσως πριν από την πρόσκρουση, η κύρια βαλβίδα τερματισμού και οι βαλβίδες διακοπής του αερίου υδρογόνου, οι οποίες βρίσκονται στις κατάντη σωληνώσεις αερίου υδρογόνου, είναι στη συνήθη κατάσταση οδήγησης.
 3.2.
 Κλειστοί χώροι
 3.2.1.
 Οι αισθητήρες επιλέγεται να μετρούν είτε τη συσσώρευση αερίου υδρογόνου ή ηλίου είτε τη μείωση του οξυγόνου (καθώς ο αέρας εκτοπίζεται από το διαρρέον υδρογόνο/ήλιο).
 3.2.2.
 Οι αισθητήρες βαθμονομούνται βάσει ανιχνεύσιμων τιμών αναφοράς, προκειμένου να εξασφαλίζεται ακρίβεια ± 5 % σύμφωνα με τα κριτήρια τιμών-στόχου 4 % για το υδρογόνο ή 3 % για το ήλιο κατ’ όγκο στον αέρα, ενώ η ικανότητα πλήρους εύρους μέτρησης πρέπει να υπερβαίνει τα κριτήρια τιμών-στόχου κατά 25 % τουλάχιστον. Ο αισθητήρας έχει ικανότητα απόκρισης 90 % σε μεταβολή πλήρους εύρους συγκέντρωσης εντός 10 δευτερολέπτων.
 3.2.3.
 Πριν από τη δοκιμή σύγκρουσης, οι αισθητήρες είναι τοποθετημένοι στον θάλαμο επιβατών και στον χώρο αποσκευών του οχήματος ως εξής:
 α)
 σε απόσταση έως 250 mm από τον ουρανό του οχήματος πάνω από το κάθισμα του οδηγού ή κοντά στην οροφή στο κέντρο του θαλάμου επιβατών·
 β)
 σε απόσταση έως 250 mm από το δάπεδο μπροστά από το οπίσθιο (ή πλέον οπίσθιο) κάθισμα του θαλάμου επιβατών, και
 γ)
 σε απόσταση έως 100 mm από την οροφή των χώρων αποσκευών εντός του οχήματος οι οποίοι δεν επηρεάζονται άμεσα από τη διενέργεια της εν λόγω δοκιμής σύγκρουσης.
 3.2.4.
 Οι αισθητήρες στερεώνονται με ασφάλεια στο αμάξωμα ή στα καθίσματα και, για τους σκοπούς της προγραμματισμένης δοκιμής σύγκρουσης, προστατεύονται από συντρίμμια, αέριο εξάτμισης αερόσακων και εκτινασσόμενα αντικείμενα. Οι μετρήσεις μετά τη σύγκρουση καταγράφονται είτε από όργανα τοποθετημένα στο εσωτερικό του οχήματος είτε μέσω μετάδοσης από απόσταση.
 3.2.5.
 Η δοκιμή μπορεί να πραγματοποιηθεί σε εξωτερικό χώρο προστατευμένο από ανέμους και πιθανές ηλιακές επιδράσεις ή σε εσωτερικό χώρο με κατάλληλες διαστάσεις ή εξαερισμό, ώστε να αποφεύγεται η συσσώρευση υδρογόνου σε επίπεδο άνω του 10 % των κριτηρίων-στόχου στον θάλαμο επιβατών και στον χώρο αποσκευών.
 4. Δοκιμαστική μέτρηση διαρροής μετά από σύγκρουση για σύστημα αποθήκευσης συμπιεσμένου υδρογόνου γεμάτο με συμπιεσμένο υδρογόνο
 4.1.
 Η πίεση του αερίου υδρογόνου, P0 (MPa), καθώς και η θερμοκρασία του, T0 (°C), μετρώνται αμέσως πριν από την πρόσκρουση και επίσης αφού παρέλθει χρονικό διάστημα Δt (min) μετά την πρόσκρουση.
 4.1.1.
 Το χρονικό διάστημα Δt ξεκινά μόλις το όχημα έλθει σε κατάσταση ηρεμίας μετά την πρόσκρουση και διαρκεί 60 τουλάχιστον λεπτά.
 4.1.2.
 Το χρονικό διάστημα Δt αυξάνεται, εφόσον απαιτηθεί, προκειμένου να ληφθεί υπόψη η ακρίβεια των μετρήσεων για σύστημα αποθήκευσης μεγάλου όγκου το οποίο λειτουργεί σε πιέσεις έως 70 MPa· στην περίπτωση αυτή, το χρονικό διάστημα Δt υπολογίζεται σύμφωνα με τον ακόλουθο τύπο:
 Δt = VCHSS × NWP /1 000 × ((-0,027 × NWP +4) × Rs – 0,21) -1,7 × Rs
 όπου Rs = Ps / NWP, Ps είναι το εύρος πιέσεων του αισθητήρα πίεσης (MPa), NWP είναι


text:
η ονομαστική πίεση λειτουργίας (MPa), VCHSS είναι ο όγκος του συστήματος αποθήκευσης συμπιεσμένου υδρογόνου (L) και Δt είναι το χρονικό διάστημα (min).
 4.1.3.
 Εάν η υπολογιζόμενη τιμή του Δt είναι κάτω από 60 λεπτά, το Δt τίθεται ίσο με 60 λεπτά.
 4.2.
 Η αρχική μάζα του υδρογόνου στο σύστημα αποθήκευσης υπολογίζεται ως εξής:
 P0′ = P0 × 288 / (273 + T0)
 ρ0′ = –0,0027 × (P0′)2 + 0,75 × P0′ + 0,5789
 M0 = ρ0′ × VCHSS
 4.3.
 Αντιστοίχως, η τελική μάζα του υδρογόνου στο σύστημα αποθήκευσης, Mf, στη λήξη του χρονικού διαστήματος Δt υπολογίζεται ως εξής:
 Pf′ = Pf × 288 / (273 + Tf)
 ρf′ = –0,0027 × (Pf′)2 + 0,75 × Pf′ + 0,5789
 Mf = ρf′ × VCHSS
 όπου Pf είναι η μετρούμενη τελική πίεση (MPa) στη λήξη του χρονικού διαστήματος και Tf είναι η μετρούμενη τελική θερμοκρασία (°C).
 4.4.
 Ο μέσος ρυθμός ροής υδρογόνου κατά το χρονικό διάστημα είναι συνεπώς:
 VH2 = (Mf-M0) / Δt × 22,41 / 2,016 × (Pστόχος /P0)
 όπου VH2 είναι ο μέσος ρυθμός ογκομετρικής παροχής (NL/min) κατά το χρονικό διάστημα και ο όρος (Ρστόχος/P0) χρησιμοποιείται για την αντιστάθμιση των διαφορών μεταξύ της μετρούμενης αρχικής πίεσης (P0) και της τιμής-στόχου της πίεσης πλήρωσης (Ρστόχος).
 5. Δοκιμαστική μέτρηση διαρροής μετά από σύγκρουση για σύστημα αποθήκευσης συμπιεσμένου υδρογόνου γεμάτο με συμπιεσμένο ήλιο
 5.1.
 Η πίεση του αερίου ηλίου, P0 (MPa), καθώς και η θερμοκρασία του, T0 (°C), μετρώνται αμέσως πριν από την πρόσκρουση και επίσης αφού παρέλθει προκαθορισμένο χρονικό διάστημα μετά την πρόσκρουση.
 5.1.1.
 Το χρονικό διάστημα Δt ξεκινά μόλις το όχημα έλθει σε κατάσταση ηρεμίας μετά την πρόσκρουση και διαρκεί 60 τουλάχιστον λεπτά.
 5.1.2.
 Το χρονικό διάστημα Δt αυξάνεται, εφόσον απαιτηθεί, προκειμένου να ληφθεί υπόψη η ακρίβεια των μετρήσεων για σύστημα αποθήκευσης μεγάλου όγκου το οποίο λειτουργεί σε πιέσεις έως 70 MPa· στην περίπτωση αυτή, το χρονικό διάστημα Δt υπολογίζεται από την ακόλουθη εξίσωση:
 Δt = VCHSS × NWP /1 000 × ((-0,028 × NWP +5,5) × Rs – 0,3) – 2,6 × Rs
 όπου Rs = Ps / NWP, Ps είναι το εύρος πιέσεων του αισθητήρα πίεσης (MPa), NWP είναι η ονομαστική πίεση λειτουργίας (MPa), VCHSS είναι ο όγκος του συστήματος αποθήκευσης συμπιεσμένου υδρογόνου (L) και Δt είναι το χρονικό διάστημα (min).
 5.1.3.
 Εάν η τιμή του Δt είναι κάτω από 60 λεπτά, το Δt τίθεται ίσο με 60 λεπτά.
 5.2.
 Η αρχική μάζα του ηλίου στο σύστημα αποθήκευσης υπολογίζεται ως εξής:
 P0′ = P0 × 288 / (273 + T0)
 ρ0′ = –0,0043 × (P0′)2 + 1,53 × P0′ + 1,49
 M0 = ρ0′ × VCHSS
 5.3.
 Η τελική μάζα του ηλίου στο σύστημα αποθήκευσης στη λήξη του χρονικού διαστήματος Δt υπολογίζεται ως εξής:
 Pf′ = Pf × 288 / (273 + Tf)
 ρf′ = –0,0043 × (Pf′)2 + 1,53 × Pf′ + 1,49
 Mf = ρf′ × VCHSS
 όπου Pf είναι η μετρούμενη τελική πίεση (MPa) στη λήξη του χρονικού διαστήματος και Tf είναι η μετρούμενη τελική θερμοκρασία (°C).
 5.4.
 Ο μέσος ρυθμός ροής ηλίου κατά το χρονικό


text:
διάστημα είναι συνεπώς:
 VHe = (Mf - M0) / Δt × 22,41 / 4,003 × (Pστόχος/ P0)
 όπου VHe είναι ο μέσος ρυθμός ογκομετρικής παροχής (NL/min) κατά το χρονικό διάστημα και ο όρος (Ρστόχος/P0) χρησιμοποιείται για την αντιστάθμιση των διαφορών μεταξύ της μετρούμενης αρχικής πίεσης (P0) και της τιμής-στόχου της πίεσης πλήρωσης (Ρστόχος).
 5.5.
 Η μετατροπή της μέσης ογκομετρικής παροχής ηλίου στη μέση ογκομετρική παροχή υδρογόνου υπολογίζεται σύμφωνα με τον ακόλουθο τύπο:
 VH2 = VHe / 0,75
 Όπου VH2 είναι η αντίστοιχη μέση ογκομετρική παροχή υδρογόνου.
 6. Δοκιμή συγκέντρωσης σε κλειστούς χώρους μετά τη σύγκρουση
 6.1.
 Η συλλογή δεδομένων σε κλειστούς χώρους μετά τη σύγκρουση ξεκινά όταν το όχημα βρεθεί σε κατάσταση ηρεμίας. Κάθε 5 τουλάχιστον δευτερόλεπτα συλλέγονται δεδομένα από τους αισθητήρες που έχουν εγκατασταθεί σύμφωνα με το σημείο 3.2 του παρόντος παραρτήματος για συνολικό διάστημα 60 λεπτών μετά τη δοκιμή. Για να υπάρξει «εξομάλυνση» και να φιλτραριστούν οι επιπτώσεις των νόθων σημείων δεδομένων, μπορεί να εφαρμοστεί στις μετρήσεις καθυστέρηση πρώτης τάξης (χρονική σταθερά) έως το πολύ 5 δευτερόλεπτα.
 ΠΑΡΑΡΤΗΜΑ 5
 Διαδικασίες δοκιμής για οχήματα εξοπλισμένα με ηλεκτρικό σύστημα κίνησης
 Στο παρόν παράρτημα περιγράφονται διαδικασίες δοκιμής για την απόδειξη της συμμόρφωσης με τις απαιτήσεις ασφάλειας έναντι του ηλεκτρικού ρεύματος οι οποίες αναφέρονται στο σημείο 5.2.2 του παρόντος κανονισμού.
 1.
 Διάταξη και εξοπλισμός δοκιμής
 Εάν χρησιμοποιείται λειτουργία αποσύνδεσης υψηλής τάσης, πρέπει να ληφθούν μετρήσεις και από τις δύο πλευρές της διάταξης που εκτελεί τη λειτουργία αποσύνδεσης. Ωστόσο, εάν η αποσύνδεση υψηλής τάσης αποτελεί αναπόσπαστο μέρος του REESS ή του συστήματος μετατροπής ενέργειας και του κεντρικού αγωγού υψηλής τάσης του REESS ή το σύστημα μετατροπής ενέργειας προστατεύεται σύμφωνα με τον βαθμό προστασίας IPXXB μετά τη δοκιμή πρόσκρουσης, μπορούν να ληφθούν μετρήσεις μόνο μεταξύ της διάταξης που εκτελεί τη λειτουργία αποσύνδεσης και των ηλεκτρικών φορτίων.
 Το βολτόμετρο που χρησιμοποιείται στη δοκιμή αυτή μετρά τις τιμές DC και έχει εσωτερική αντίσταση τουλάχιστον 10 ΜΩ.
 2.
 Για τη μέτρηση της τάσης μπορούν να χρησιμοποιούνται οι ακόλουθες οδηγίες.
 Μετά τη δοκιμή πρόσκρουσης, προσδιορίζονται οι κεντρικοί αγωγοί υψηλής τάσης (Ub, U1, U2) (βλ. σχήμα 1 κατωτέρω).
 Η μέτρηση της τάσης πραγματοποιείται όχι νωρίτερα από 10 δευτερόλεπτα, αλλά το αργότερο εντός 60 δευτερολέπτων μετά την πρόσκρουση.
 Αυτή η διαδικασία δεν εφαρμόζεται εάν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 1 Μέτρηση Ub, U1, U2
 3.
 Διαδικασία αξιολόγησης για χαμηλή ηλεκτρική ενέργεια
 Πριν από την πρόσκρουση, ένας διακόπτης S1 και μια γνωστή αντίσταση εκφόρτισης Re συνδέονται εν παραλλήλω στον σχετικό πυκνωτή (βλ. σχήμα 2 κατωτέρω).
 α)
 Όχι νωρίτερα από 10 δευτερόλεπτα και όχι αργότερα από 60 δευτερόλεπτα μετά την πρόσκρουση, ο διακόπτης S1 κλείνει, ενώ η τάση Ub και το ρεύμα Ie μετρώνται και καταγράφονται. Το γινόμενο της τάσης Ub επί το ρεύμα Ie ολοκληρώνεται για τη χρονική περίοδο που αρχίζει τη στιγμή κατά την οποία κλείνει ο διακόπτης S1 (tc) έως ότου η τάση Ub πέσει κάτω από το κατώτατο όριο υψηλής τάσης 60 V DC (th). Το προκύπτον ολοκλήρωμα ισούται με τη συνολική ενέργεια (TE) σε joule.
 β)
 Όταν η